Hvis du har en afsluttet bacheloruddannelse eller er i gang med sidste semester af en bacheloruddannelse, kan du søge ind på kandidatuddannelsen i pædagogik.\nDu er garanteret en plads på kandidatuddannelsen i pædagogik, hvis du er bachelor i pædagogik fra Københavns Universitet, og søger ind rettidigt. Du kan vente op til tre år med at bruge retskravet. Dvs. der kan gå tre år (plus nogle måneder) fra du har bestået din bachelor, til du starter på den kandidatuddannelse, du har retskrav på.\nPædagogik fra Københavns Universitet (retskravsbachelor)\nUddannelsesvidenskab fra Aarhus Universitet\nOrganisatorisk læring fra Aalborg Universitet\nHumanistisk bacheloruddannelse med Pædagogik og uddannelsesstudier som bachelorfag fra Roskilde Universitet\nInterkulturel pædagogik og arabisk fra Syddansk Universitet\nInterkulturel pædagogik og dansk som andetsprog fra Syddansk Universitet\nSociologi og kulturanalyse fra Syddansk Universitet\nEn humanistisk eller samfundsvidenskabelig bacheloruddannelse, der indeholder mindst 30 ECTS-point beståede fagelementer på bachelorniveau i Pædagogik fra Københavns Universitet.\nEn professionsbacheloruddannelse som lærer eller pædagog med 30 ECTS-point tilvalg i Pædagogik fra Københavns Universitet.\nHar du en professionsbacheloruddannelse som enten lærer, sygeplejerske, socialrådgiver eller pædagog eller en anden dansk bacheloruddannelse, der ikke automatisk opfylder adgangskravene, kan du stadig søge om optagelse.\nFølgende ansøgere tages i betragtning til optagelse: Ansøgere, der vurderes til at have en humanistisk eller samfundsvidenskabelig bacheloruddannelse, der indeholder 30 ECTS inden for følgende fagområder: pædagogik, pædagogisk psykologi, socialpædagogik, pædagogisk sociologi, almen didaktik eller uddannelsessociologi eller har en dansk professionsbacheloruddannelse som lærer, pædagog eller socialrådgiver eller en tilsvarende international professionsuddannelse på bachelorniveau.\nDu skal vedlægge ekstra bilag til din ansøgning, så Det Humanistiske Fakultet kan vurdere om den bacheloruddannelse/professionsbacheloruddannelse, du har, kvalificerer dig til optag på uddannelsen.\nHvis der er ledige pladser efter optag af retskravsbachelorer, vil øvrige kvalificerede ansøgere, blive prioriteret på baggrund af redegørelsen for akademisk relevans. Der vil blive lagt vægt på følgende:\nKurser inden for forskning, videnskabsteori, metode og lignende.\nKurser fra pædagogiske universitetsuddannelser. Kurser med specialisering inden for et pædagogikfagligt område.\nBachelorprojekter inden for pædagogikfaglige områder\nRelevant erhvervserfaring inden for det pædagogikfaglige område (udover almindeligt pædagog- og lærerarbejde).\nUndervisning og uddannelsesplanlægning (udover almindeligt pædagog- og lærerarbejde).\nArbejde inden for pædagogisk udvikling eller kvalitetssikring.\nAkademisk arbejde med forskningsrelaterede aktiviteter\nArtikler og andre publikationer du har skrevet eller medvirket til at skrive.\nLæs mere om uddannelsen i studieordningen for pædagogik.\nAntal pladser på uddannelsen til studiestart i 2021: 40


Copycats - Frustrationer fra en kreativ iværksætter - Iværksætter Debatten Amino\nAmino.dk Blogs Iværksætterblogs Frustrationer fra en kreativ iværksætter Copycats\nFrustrationer fra en kreativ iværksætter\nSå står jeg bare der og har lyst til at råbe det ud over det hele. Sociale medier, veninder, familie…… Alle skal da vide hvor uretfærdigt det er. Hvor tarveligt og ja, hvor ked af det jeg rent faktisk er. Jeg er lige blevet ramt af et tog som derefter ramte en mur som så væltede ned over mig…. Og så, blev der helt tomt. Bare stille og på en eller anden sørgelig måde efterladt.\nHvad var det egentlig der lige skete? Bliver faktisk helt i tvivl. Må da lige læse beskeden én gang til… Jo, den er god nok. Og så presser tårerne bare sig på…..\nDet er ikke første gang og det bliver helt sikkert heller ikke den sidste. Så hvorfor rammer det stadig lige hårdt hver gang. Hvorfor kan jeg ikke bare acceptere at det er sådan det er.\nHver gang stiller jeg mig selv de samme spørgsmål. Kunne jeg have set det komme? Kunne jeg have gjort noget anderledes? Er det bare mig den er gal med? Og hver gang beslutter jeg mig for at nu er det slut. Nu kommer det ikke til at ske mere. Det er sidste gang jeg lader andre komme så tæt på. For hvis jeg holder dem på afstand, så kan jeg måske undgå at de ”stjæler” fra mig. Og hvorfor siger jeg ”stjæler”. Jo, det er fordi jeg ikke kan finde et bedre ord for det. For det føles som om nogen kommer og tager noget fra mig. Noget jeg har kæmpet for. Noget der er blevet en del af mig. Noget der er mig. Noget der har taget mig tonsvis af timer og nogle gange også kostet en del penge. En investering i fremtiden. Og noget der har betydet en masse fravær fra min mand og mine to små børn.\nJeg ved godt at verden er sådan på rigtig mange områder. Og fair nok. Den enes død, den andens brød. Men for mig er der en fin, fin, lille grænse… Når nogen er tæt på mig, så føler jeg bare at der er en uskreven regel som siger at vi passer på hinanden. Vi er der for hinanden. Vi støtter op omkring hinandens projekter. Og historien slutter ikke af med at vi står på lur i kulissen og ”stjæler” når den anden har sænket paraderne og allermindst venter det.\nEfter at have samlet mig selv op fra en pøl af tårer, snot og selvmedlidenhed, går jeg i gang med at analysere…\nMåske var vi alligevel slet ikke venner? Måske det var din plan lige fra starten? Eller var det bare noget der opstod hen ad vejen? Fik jeg vist dig for meget? Skulle jeg have holdt mig mere på afstand? Gav jeg for meget af mig selv?\nJa, jeg har givet rigtig meget af mig selv. Jeg følte at du var der for mig. Vi havde det så sjovt sammen. Vi grinte og fjollede, men vi kunne også være seriøse og alvorlige. Vi snakkede om så mange ting. Vi snakkede også om det her. Troede vi havde en aftale. Vi ville ikke være konkurrenter. Tror slet ikke at du havde planlagt at ”stjæle” fra mig. Men at det var noget der pludselig skete. Ville så gerne at du havde spurgt om vi lige kunne snakke sammen, for så havde tingene nok set anderledes ud. Det vælger jeg i hvert fald at tro på.\nMen i stedet for har jeg mistet en ven. For konsekvensen må jo være at jeg vælger dig fra. Jeg kan aldrig komme til at stole på dig igen. Tillid er vigtigt. Jeg føler mig svigtet, ked og skuffet.\nNu står jeg så tilbage og tænker hvad nu? Jeg burde jo konfrontere dig. Det er jo ikke mig der har gjort noget forkert. Du burde få af vide hvor ked af det du har gjort mig. Og hvor vred jeg er. Men virkeligheden er en anden. Vi kommer ikke til at have den samtale som vi burde. Jeg kommer ikke til at fortælle dig hvordan jeg har det inderst inde. Jeg vælger, ligesom alle de andre gange, den nemme løsning. At undgå dig. At lade det glide ud som om intet var hændt og til sidst er det glemt. Du vinder denne gang og sikkert også den næste. For hvad skal jeg stille op. Jeg burde vel lære af det. Holde kortene tæt ind til kroppen, uanset hvem du er. For i sidste ende er i alle rovdyr. Burer man sig selv inde, så ryger man alligevel i fælden.\nVær den første til af få Nadia blogindlæg Skriv dig op


Medie: Fernando Torres på vej tilbage til Premier League\nI følge det britiske medie Mirror, er Fernando Torres på vej tilbage til Premier League, efter ikke at have fået tilstrækkeligt med spilletid i første halvdel af sæsonen. Eftersigende skulle Torres være meget interesseret i specielt to Premier League-klubber.\nDen 33-årige Fernando Torres, har ikke fået den mængde spilletid, han kunne have håbet på i denne sæson. Torres har nemlig kun startet inde i to af Atletico Madrids kampe i denne sæson. En i La Liga og en i Copa del Rey. Og nu kan det meget vel være blevet for meget for den tidligere Liverpool- spiller Fernando Torres. Og i følge det britiske medie Mirror, står to Premier League-klubber klar til at købe “El Nino”.\nDet skulle eftersigende være Newcastle og Southampton, der er interesserede i Torres. Rafael Benitez, der nu er træner i Newcastle, skulle eftersigende være meget interesseret i at hente sin tidligere angriber, fra Liverpool-tiden, tilbage. Newcastle burde også ses som favorit til at hente Torres, da det var under Benitez-tiden, at Torres var fantastisk og en af verdens bedste spillere.\nAtletico Madrid-spilleren har 18 måneder tilbage af sin kontrakt. Mirror skriver endvidere, at angriberen agter at spille de sidste 12 af dem i Atlético Madrid, som er hans hjerteklub, men at ”han ville elske et sidste kapitel i Premier League, inden han slutter af hjemme i Spanien.” Altså kan der kun blive tale om et lejeophold for resten af indeværende sæson.\nPlanen er – ifølge Mirror – at Torres vil lægge støvlerne på hylden, når kontrakten med Atlético Madrid udløber om 18 måneder.\nFernando Torres skiftede efter Liverpool-tiden til Chelsea, hvor det på mange måder blev en fiasko, dog var han med til at sikre Chelsea Champions League-titlen, da han afgjorde Semi-finalen efter at have driblet uden om Barcelonas Victor Valdes i målet, hvorefter han trillede bolden i nettet.\n← Gigant-klub med vanvidsbudget klar: Bud på Neymar? BREAKING: Arsenal henter fransk stjerne i kæmpehandel →\nDette indlæg blev udgivet i Atletico Madrid, Big news, Champions League, Chelsea, Fodboldnyheder, La Liga, Liverpool, Premier League den 13. november 2017 af Kristian Skovby.


Vi tager din sikkerhed alvorligt og følger til enhver tid myndighedernes anbefalinger. Det betyder, at vi har genindført Coronapas, afstandskrav og mundbind.\nHer er CfLs forholdsregler\nVelkommen i CfL, hvor du trygt kan tilmelde dig alle vores aktiviteter.\nCfL afholder alle kurser og aktiviteter med fysisk fremmøde, medmindre de fra starten er planlagt som online afvikling.\nVi følger til enhver tid myndighedernes anbefalinger om sundhed og sikkerhed og har derfor genindført Coronapas, afstandskrav og mundbind ved deltagelse på alle vores indendørs aktiviteter.\nVed deltagelse i klubhusmøder eller konferencer i vores store sal - St. Vejerbod - er der i praksis højst plads til 130 deltagere.\nVores forholdsregler er:\nCoronapas: Er et krav ved deltagelse på alle CfLs indendørs aktiviteter og arrangementer. Adgang til Toldboden eller ekstern afholdelse kræver dokumentation for enten:\nVaccination: Når du er færdigvaccineret med dit andet stik vil dit Coronapas være gyldigt i 5 måneder. Hvis dit vaccinationsforløb alene består af én dosis, vil dit Coronapas være gyldigt efter 14 dage. Myndighederne har endnu ikke fastlagt, hvor lang tid et Coronapas er gyldigt efter det tredje stik.\nNegativ test: Du vil også have et gyldigt Coronapas, hvis du har fået foretaget en negativ test, der for PCR-test er højst 72 timer og for hurtigtest (antigentest) højst 48 timer gammel.\nTidligere smitte: Er du tidligere smittet med COVID-19, går der 14 dage, før dit Coronapas er gyldigt. Herefter vil det være gyldigt i i 5 måneder.\nAfstand: Vi søger for god plads og overholdelse af afstandskrav, så du har 2 kvm, når du sidder ned, og 4 kvm når du står.\nMundbind: Du skal bruge mundbind, når du færdes på fællesarealer. Du er velkommen til at tage mundbindet af, når du deltager i aktiviteter i kursuslokaler og spiser frokost.\nRengøring: Vi sørger stadig for, at alle lokaler rengøres dagligt, hvor borde, stole, håndtag og alle andre overflader sprittes af. Der er opsat standere med sprit mange steder, så det er nemt at fastholde de gode vaner fra tidligere nedlukninger.\nHensyn: Vi beder dig også være opmærksom på, at andre kan være mere udsat for smitte end dig - eller have en anden opfattelse af smitterisiko.\nHar du spørgsmål til vores forholdsregler, så kontakt os gerne. Ved evt. aflysning gælder CfLs normale forretningsbetingelser.\nHusk, at medlemmer af CfL har direkte og fri adgang til rådgivning og sparring på HR-jura Hotlinen - også om de mange spørgsmål, der opstår i forbindelse med, at medarbejderne i forskelligt omfang vender tilbage til deres fysiske arbejdspladser.\nTelefon nr. 70 23 00 22\nDet er muligt som ikke-medlem at tegne et abonnement på hotlinen.


Stort udvalg af smarte polo-shirts fra Brandtex\nHer på siden finder du de smarte polo-shirts til damer fra Brandtex.\nPolo-t-shirt - Chinese Red\nPolo-t-shirt - Living Coral\nPolo-t-shirt - Bachelor Button\nPolo t-shirts fra Brandtex\nBrandtex har i flere år leveret smart og moderne dametøj, som er bygget på ideen om god stil og gode pasforme, der er designet til kvindekroppen. Brandtex er især kendt for deres høje kvalitet, smarte designs og gode pasforme, som alle kvinder elsker, samt deres gode pris. Materialerne som i polo-shirtsene er fremstillet i er: bomuld, jersey og andre blandingsmaterialer, der alle er super behagelige at iføre sig.\nI udvalget af polo-shirts fra Brandtex finder du forskellige designs af den klassiske polo-shirt. Du kan finde den i både lang- og kortærmede modeller, med forskellige smarte detaljer og i friske farver.\nPolo-shirten er et must-have i garderoben. Den er stilfuld og praktisk og kan sammensættes med smarte jeans og bukser i forskellige designs. Du kan også bruge den under en smart pullover eller sweatshirt hvor kraven stikker frem i halsen. Mulighederne er mange.


Databeskyttelseserklæring for Nests produkter og tjenester | Nest\nBemærk! Hvis du bruger Nest-enheder og -tjenester sammen med en Google-konto, behandles dine data som beskrevet i Googles privatlivspolitik og som forklaret i denne hjælpeartikel med ofte stillede spørgsmål om privatlivspolitikken. Du kan også læse, hvordan Google beskytter privatlivet i hjemmet.\nPolitik gældende pr. 24. september 2018. Læs tidligere politikker [her] (/dk/legal/privacy-statement/archive/). Læs om vores seneste opdateringer [her] (/dk/support/article/Updates-to-our-Legal-documents).\nHos Nest tager vi beskyttelse af dine personlige oplysninger (databeskyttelse) alvorligt.\nDatabeskyttelseserklæringen for Nests produkter og tjenester ("databeskyttelseserklæring") beskriver oplysninger, som Nest Labs, Inc. og dets datterselskaber og søsterselskaber (samlet "Nest") indsamler, bruger, deler og opbevarer, herunder personlige oplysninger (dvs. oplysninger som personligt identificerer dig, som f.eks. dit navn, din mailadresse eller dine faktureringsoplysninger eller andre data, som med rimelighed kan bruges til at udlede disse oplysninger). Dokumentet fokuserer på oplysninger relateret til brugen af Nests produkter og tjenester, inklusive Nest Learning Thermostat™, Nest Protect: Smoke + Carbon Monoxide™ Alarm, Nest Cam™, Dropcam™, Nest Hello™, Works with Nest™ og andre produkter fra Nest (tilsammen "Nests produkter"). I denne databeskyttelseserklæring inkluderer udtrykket "Nests produkter" også vores webapper, mobilapper og serviceabonnementer som defineret i vores servicevilkår. Vi giver yderligere oplysninger om, hvordan vi indsamler og bruger oplysninger fra vores offentlige websteder i vores databeskyttelsespolitik for Nests websteder. Vores løfte:\nVi vil være gennemsigtige omkring de forskellige typer oplysninger vi indsamler, og hvordan vi bruger dem.\nVi vil bede dig om tilladelse, inden vi videregiver dine personlige oplysninger til tredjeparter til andre formål end som anmodet af dig eller for at stille Nests produkter til rådighed, og vi vil kun gøre dette, når vi mener, at de kan tilbyde dig en yderligere service, som du måtte være interesseret i.\nVi vil bruge de bedste datasikkerhedsværktøjer til at beskytte sikkerheden af dine data og beskytte Nests produkter mod uautoriseret adgang.\nDit samtykke: Samtykke til dataindsamling og -behandling. Internationale overførsler af data. Dine personlige oplysninger kan indsamles, behandles og opbevares af Nest eller dets serviceudbydere i USA og andre lande, hvor vores servere befinder sig. Vær opmærksom på, at de lovmæssige krav til databeskyttelse, herunder myndighedernes ret til at tilgå dine personlige oplysninger, i visse af disse lande måske ikke er de samme som i dit land. Hvis du bruger Nests produkter inden for Det Europæiske Økonomiske Samarbejdsområde eller andre regioner med love, der regulerer indsamling og brug af data, som er forskellige fra amerikansk lov, samtykker du til overførslen af dine personlige data til USA og andre lande, hvor Nest driver forretning. Vi giver dig yderligere oplysninger nedenfor, om hvordan vi beskytter dine personlige oplysninger, når de overføres internationalt: Hvordan beskytter Nest mine personlige oplysninger, når de overføres internationalt?\nHvilke oplysninger indsamler Nest Learning Thermostat? Nest Learning Thermostat indsamler:\nOplysninger om opstilling, som du forsyner\nMiljødata fra Nest Learning Thermostats sensorer\nDirekte justeringer af udstyret, herunder af temperatur eller indstillinger\nOplysninger om brug til opvarmning og køling\nTekniske oplysninger fra udstyret\nOplysninger om opstilling, som du forsyner: Når du installerer Nest Learning Thermostat, vil du blive stillet en række spørgsmål for at hjælpe os med at udfærdige et startprogram med temperaturindstillinger, som vil være behagelige for dig. For eksempel vil vi bede om oplysninger, såsom om din termostat er i en bolig eller en virksomhed, eller om din postadresse eller dit postnummer. Det hjælper os med at tilpasse dine indstillinger, f.eks. ved at hente oplysninger om vejret i dit område eller ved at aktivere Home/Away Assist til automatisk at ændre Nests produkters handlemåde i dit hjem, når du kommer og går. Endvidere henter Nest Learning Thermostat oplysninger direkte fra dit klimaanlæg (varme- og kølesystem) for få kendskab til dets kapaciteter, f.eks. om det både opvarmer og afkøler eller kun er et varmesystem). Svar på disse spørgsmål kan hjælpe os med at udfærdige et startprogram, som vil gøre det behageligt for dig.\nMiljødata fra Nest Learning Thermostats sensorer: Vi indsamler data fra flere forskellige sensorer indbygget i Nest Learning Thermostat. Disse sensorer indsamler data såsom nuværende temperatur, luftfugtighed og omgivende lys i lokalet. De kan desuden fornemme, om der er bevægelse i lokalet. Dette hjælper din Nest Learning Thermostat med at gøre det behageligt for dig, når du er hjemme, og spare energi, når du er ude. Hvis Nest Learning Thermostat for eksempel fornemmer, at du er kommet ind i lokalet efter længere tid, kan den justere indstillingen til en foretrukken temperatur baseret på en formodning om, at du lige er vågnet eller lige er kommet hjem. Tilsvarende, hvis lyset slukkes, eller der ikke er bevægelse i lokalet, vil Nest Learning Thermostat muligvis skrue ned for temperaturen for at hjælpe dig med at spare energi.\nDirekte justeringer af enheden: Hvis du ændrer indstillinger såsom temperatur på Nest Learning Thermostat, registrerer og videresender termostaten disse oplysninger til Nests algoritmer, så de kan lære dit foretrukne komfortniveau i forskellige situationer.\nOplysninger om brug til opvarmning og køling: Hver gang dit system tændes og slukkes, registrerer Nest tiden og varigheden, systemet var tændt, så systemet kan lade dig bruge funktioner såsom brugshistorie.\nTekniske oplysninger fra udstyret: For at kunne forbedre din oplevelse med tiden og hjælpe dig med fejlfinding af eventuelle problemer med din Nest Learning Thermostat registrerer vi din Nest Learning Thermostats model- og serienummer, softwareversion og tekniske oplysninger såsom batteriets opladningsniveau.\nHvilke oplysninger indsamler Nest Protect?\nNest Protect indsamler:\nMiljødata fra Nest Protects sensorer\nOplysninger om opstilling, som du forsyner: Når du installerer Nest Protect, vil du blive bedt om oplysninger såsom din postadresse eller dit postnummer og hvor i dit hjem, det installeres. Disse oplysninger hjælper os med at tilpasse systemet til dig, for eksempel ved at aktivere Nest Protect, så det kan fortælle dig, hvor en hændelse forekommer eller bedre indstille funktioner såsom Sound Check til at køre på visse tidspunkter af døgnet.\nMiljødata fra Nest Protects sensorer: Vi indsamler data fra flere forskellige sensorer indbygget i Nest Protect. Disse sensorer indsamler data såsom røg- og kuldioxidniveauer, nuværende temperatur, luftfugtighed og omgivende lys i lokalet. De kan desuden fornemme, om der er bevægelse i lokalet. Ved at registrere disse oplysninger kan Nest Protect gøre sådanne ting som at detektere røg og kuldioxid i dit hjem og sende dig alarmer og advarsler. Hvis Nest Protect for eksempel bemærker stigende røg- og kuldioxidniveauer, vil systemet sende dig en melding, inden et nødalarmniveau nås, med og oplyse dig om, hvilken fare der er tale om.\nNest Protect anden generation er desuden udstyret med en mikrofon, som muliggør visse udvidede funktioner af Nest Protect. Specifikt udsender Nest Protect lydsignaler under sikkerhedskontroller eller lydkontroller, som mikrofonen kan opfange, så systemet kan bekræfte, at højttaleren og hornet fungerer korrekt.\nTekniske oplysninger fra udstyret: For at kunne forbedre din oplevelse med tiden og hjælpe dig med fejlfinding af eventuelle problemer med Nest Protect registrerer vi din Nest Protects model- og serienummer, softwareversion og tekniske oplysninger såsom sensorstatus, wi-fi-konnektivitet og batteriets opladningsniveau.\nHvilke oplysninger indsamler Nest Cam/Dropcam (tilsammen "Nest Cam")?\nNest Cam indsamler og giver dig mulighed for at indsamle:\nMiljødata fra Nest Cam sensorer\nVideo- og lydsignaler og data\nAnsigtsgenkendelsesdata for at aktivere funktionen Familiar Face Alerts\nInput af oplysninger under opstilling: Når du installerer Nest Cam, vil du blive bedt om visse grundlæggende oplysninger såsom navnet på dit kamera, kamerabeskrivelse, postadresse og postnummer og om hvor i dit hjem, du installerer Nest Cam. Disse oplysninger anvendes til at personificere din brugeroplevelse, for eksempel ved at fortælle dig, hvilken enhed en meddelelse kommer fra.\nMiljødata fra kameraets sensorer: Vi indsamler data fra flere forskellige sensorer indbygget i Nest Cam. Disse sensorer indsamler data såsom udstyrets nuværende temperatur og omgivende lys i lokalet. Ved at registrere disse oplysninger kan Nest Cam for eksempel vide, om det er mørkt, så det skal aktivere nattesyn.\nVideo- og lydsignaler og data: Med Nest Cam kan du selv bestemme, til hvilket formål og hvordan du vil indsamle video- og lydsignaldata. Når du aktiverer Nest Cams optagelses- og streamingfunktioner, kan vi registrere og bearbejde video- og/eller lydoptagelser fra udstyret i overensstemmelse med dine anvisninger, din konfiguration og dine indstillinger. Det kan inkludere at indlæse og sende dig en e-mail med nogle af disse data som del af en meddelelse eller at analysere dataene for at identificere bevægelse eller andre hændelser. Hvis du giver os anvisning ved at opstille dit kammera og vælge at modtage mobilunderretninger, vi vil muligvis behandle oplysninger fra dit Nest Cam, så vi kan sende dig advarsler, når der sker noget. Endvidere, hvis optagelsesfunktionen er aktiveret, opfanger, behandler og bevarer vi optagelser af video- og lyddata fra din enhed, så længe dit abonnement på optagelsesservicen varer (for eksempel 5, 10 eller 30 dage). Du kan i denne tidsperiode tage adgang til disse optagelser gennem tjenesterne.\nAnsigtsgenkendelsesdata for at aktivere funktionen Familiar Face Alerts: Hvis du vælger at bruge alarmfunktionen for velkendte ansigter på din Nest Cam, behandler vi ansigtsbilleder og underliggende ansigtsaftryk med det formål, at gøre det muligt for din enhed at genkende velkendte ansigter og at give dig besked om ukendte personer. Du styrer den måde, hvorpå alarmfunktionen for velkendte ansigter fungerer ved hjælp af din konto eller applikationsindstillinger. Afhængigt af hvor du bor, skal du muligvis indhente samtykke til at scanne personers ansigter, der besøger dit hjem.\nTekniske oplysninger fra udstyret: For at kunne forbedre din oplevelse med tiden og hjælpe dig med fejlfinding af eventuelle problemer, som du måtte opleve med Nest Cam, registrerer vi din Nest Cams model- og serienummer, softwareversion og tekniske oplysninger såsom wi-fi-signalstyrke.\nGemt og delt indhold: Med Nest Cam kan du selv bestemme, til hvilket formål og hvordan du vil gemme og dele indhold. Du kan gemme og vælge at dele specifikt indhold såsom videoklip, direkte videostreams, billeder, undertekster og kommentarer, så andre personer kan tage adgang til dem gennem tjenesterne. Vi vil indsamle og opbevare oplysninger, som vil gøre det muligt for os at gemme eller dele dit indhold som bestemt af dig gennem tjenesterne. Vi vil indsamle og gemme oplysningerne, hvilket gør det muligt for os at gemme eller dele dit indhold i henhold til dine instruktioner via tjenesterne. Nest Cam er primært tiltænkt den rent personlige brug eller brugen i hustand. Databeskyttelses- og fortrolighedslove i dit land kan pålægge dig visse ansvar i forbindelse med din brug af Nest Cam. Du (ikke Nest) er ansvarlig for at sikre, at du overholder alle gældende love, når du bruger Nest Cam. For eksempel skal du måske opslå en meddelelse, som advarer besøgene til dit hjem om, at du bruger Nest Cam og/eller indhente deres udtrykkelige samtykke afhængigt af formålet og hvorledes du foretager aktiviteterne. Bemærk i særdeleshed, at optagelse og videresendelse af klip, som involverer andre personer, offentlige rum og/eller scanning af folks ansigter kan hav indvirkning på enkeltpersoners privatlivs- og databeskyttelsesrettigheder.\nHvilke oplysninger indsamler Nest Secure (herunder Nest Guard, Nest Detect, Nest Tag og Nest Connect)?\nNest Secure indsamler:\nOpsætningsoplysninger, som du giver\nData fra enhedssensorer\nBrugs- og ydeevneoplysninger\nTekniske oplysninger fra enheden\nInput af oplysninger under opsætning: Når du installerer Nest Secure, bliver du bedt om bestemte grundlæggende oplysninger såsom hjemmeadresse, postnummer, placeringen af, hvor i dit hjem du har installeret dine Guard- og Detect-enheder, og brugerdefinerede labels for disse enheder. Disse oplysninger bruges til at personliggøre din oplevelse, for eksempel, til at fortælle dig, hvilken enhed, der udløser en meddelelse eller en alarm, eller ved at aktivere Home/Away Assist for automatisk at minde dig om at aktivere Nest Secure-systemet, når du forlader hjemmet.\nData fra enhedssensorer: Vi indsamler data fra flere sensorer indbygget i Nest Secure-enheder. For eksempel kan Nest Guard registrere bevægelse, og Nest Detect kan registrere bevægelse, eller hvorvidt et vindue eller en dør er åben eller lukket, afhængigt af hvordan du har konfigureret enheden i dit hjem. Disse enheder kan mærke, om noget i rummet bevæger sig og derefter udløse en alarm og/eller sende dig en meddelelse. Sensorer indsamler også data såsom enhedstemperatur og omgivende lys i rummet.\nBrugs- og ydeevneoplysninger: Vi indsamler oplysninger om din brug af Nest Secure, herunder aktiviteter, som du udfører (som f.eks. aktivering eller deaktivering af systemet eller ændring af indstillinger), aktiviteter, som Nest Secure udfører (som f.eks. at udløse en alarm eller sende en meddelelse), dine svar på vores meddelelser, og hvilke Nest Secure-produkter du tilføjer til din Nest-konto.\nTekniske oplysninger fra enheden: For at forbedre din oplevelse over tid og hjælpe med at korrigere eventuelt problem, som du muligvis støder på med Nest Secure, registrerer vi enhedsmodel og serienummer, softwareversion og tekniske oplysninger, såsom sensorstatus, Wi-Fi-forbindelse, fejllog, strømstatus og batteriladningsniveau, og om produktfunktionerne fungerer korrekt.\nHvilke oplysninger deles mellem forskellige forbundne Nest produkter?\nHvis du har flere Nest produkter med fælles grænseflader, vil produkterne dele visse oplysninger med hinanden, f.eks. om bevægelse i lokalet, temperaturdata og tilstedeværelse af røg- eller kuldioxidalarmer. Sådan deling kan forekomme mellem lokalt forbundet udstyr (både Nests og tredjeparts udstyr). Deling kan også finde sted mellem Nests produkter og din mobilenhed eller app eller mellem Nests servere.\nNest tilbyder en ”Home & Away Assist”-funktion, som bruger de oplysninger, der er indsamlet fra dine Nest-produkter, og, hvis du aktiverer det, placeringen af en parret telefon, for at bestemme, om du er hjemme eller væk. Du kan konfigurere dine Nest-produkter til at reagere på bestemmelsen af "Home"- eller "Away"-status. For eksempel kan dine Nest-kameraer tænde, når du er væk og slukke, når du er hjemme.\nHvordan virker mit Nest produkt eller min Nest konto med tredjeparter?\nHvis jeg bruger Works with Nest til at forbinde til tredjeparters produkter og tjenester, vil de så dele oplysninger?\nNår du vælger at forbinde tredjeparters produkter og tjenester gennem Works with Nest, får du vist detaljerede oplysninger om de foreslåede udvekslinger af data mellem Nest og tredjeparten, som leverer produktet eller tjenesten. Nest eller tredjeparten vil i stedet (eller også) anmode om tilladelse til at styre de produkter, du har tilsluttet. I visse tilfælde vil Nest eller tredjeparten i stedet (eller tillige) bede om tilladelse til at kontrollere de produkter, du har forbundet. Dit samtykke kræves til visse af disse udvekslinger eller anmodninger om kontrol, og du kan når som helst trække dit samtykke tilbage.\nDeles oplysninger med eller modtages oplysninger fra tredjeparter uden for Works with Nest-programmet?\nNest kan dele oplysninger med tredjeparter med din tilladelse. Når du for eksempel tilmelder dig et bonusprogram for Nests produkter, som tilbydes af vores partnere såsom Rush Hour Rewards eller Safety Rewards, kan du blive bedt om din tilladelse til deling af visse data mellem Nest og vores partner. Nest kræver i sådanne tilfælde dit samtykke, inden der deles oplysninger. Vi vil muligvis også modtage oplysninger fra vores partnere eller andre kilder og kombinere dem med oplysningerne i din Nest konto. For eksempel kan vi for at tilbyde dig bonusprogrammer modtage oplysninger (såsom om hvilken af vores partnere yder tjenester, hvor du er bosiddende), så vi kan bestemme vores programmers egnethed og virkningsfuldhed. Flere oplysninger om de begrænsede situationer, hvor oplysninger fra din Nest konto kan deles med tredjeparter, er beskrevet nedenfor i afsnittet med titlen "I hvilke situationer deler Nest mine oplysninger?" Eventuelle Nest data, som du vælger at dele med en tredjepart, reguleres af den tredjeparts databeskyttelsespolitik, mens de er i denne tredjeparts besiddelse. Eventuelle data, som Nest modtager fra tredjeparter, vil blive behandlet og opbevaret af Nest og vil blive håndteret i overensstemmelse med denne databeskyttelseserklæring. Oplysningerne kan behandles på samme måde som andre data, der er del af din Nest konto eller Nest loggene.\nHvilke yderligere oplysninger indsamler og opbevarer Nest, når en bruger forbinder et Nest produkt til internettet eller opretter en konto?\nOplysninger om wi-fi-netværk: For at forbinde dit Nest produkt til vores tjenester eller for at tage adgang til dit Nest produkt via internettet eller fra en computer, en smartphone eller en tabletcomputer skal du forbinde det med dit wi-fi netværk. Under opstilling vil Nest produktet bede dig om navnet på dit wi-fi netværk (SSID) og om adgangskoden til at forbinde til internettet. Det vil gemme disse oplysninger på enheden sammen med din IP-adresse, så du kan tage adgang dertil og kontrollere det fra din computer, smartphone eller tabletcomputer, og så det kan kommunikere med Nests servere og hente softwareopdateringer.\nNår først det er forbundet med dit wi-fi netværk, vil dit Nest produkt regelmæssigt sende dataene beskrevet i denne databeskyttelseserklæring (med undtagelse af din adgangskode) til Nest for at stille tjenesterne til rådighed for dig. Yderligere autoriserede brugere: Nest kan give dig mulighed for at aktivere yderligere autoriserede brugere til at tilgå din konto. Hvis du gør det, kan de yderligere autoriserede brugere kontrollere og se alle dine enheder, indholdet og Works with Nest-forbindelserne. Inviterede brugere kan desuden tilføje autoriserede brugere til din konto, så vær forsigtig med kun at tilføje brugere, du stoler på. En inviteret bruger skal have eller oprette en Nest konto, og oplysninger om inviterede brugere (såsom mailadresse, navn eller ændringer i produktindstillinger) vil blive gemt med din konto.\nMailadresser: Når du opretter en Nest konto, indsamler og opbevarer vi din mailadresse. Fra det tidspunkt anvendes din mailadresse til kommunikation med Nest. Endvidere kan Nest give dig mulighed for at aktivere andre personer til at tilgå din konto som yderligere autoriserede brugere eller invitere andre personer såsom venner eller familie til at dele adgang til dit indhold såsom optagede videoklip. Vi vil bede dig om mailadressen til sådanne personer og automatisk sende dem en invitation via e-mail på dine vegne. Nest gemmer disse oplysninger for at sende denne e-mail, registrere din ven, hvis din invitation accepteres, og til at spore præstationen af vores invitationsservicer.\nGrundlæggende profiloplysninger: Din konto lader dig give os visse grundlæggende profiloplysninger såsom dit navn og et profilfoto. Navne og profilfoto kan vises til andre i forbindelse med tjenesterne. Hvis du downloader Nest Mobile App, kan vi desuden indsamle og gemme dine mobilenhedsidentifikatorer (som f.eks. IDFA, AAID eller andre enhedsidentifikatorer). Hvis du for eksempel inviterer en anden person til at være en yderligere autoriseret bruger, kan han eller hun se dit navn og foto. Du skal kun bruge billeder, som du er villig til at få offentliggjort.\nMobillokaliseringsdata: Du kan vælge at aktivere funktioner såsom Home/Away Assist eller parring af enheder. Hvis du gør det, vil du blive bedt om at dele lokaliseringsdata fra din mobilenhed eller fra andre autoriserede brugere. Hvis du giver denne tilladelse, bruger Nest-appen de placeringstjenester, der som standard er indbygget i iOS og Android. Disse data kan behandles eller kombineres med data fra andre produkter for at forbedre funktioner såsom Home & Away.\nBluetooth-data: Nests produkter, som er udstyret med Bluetooth-forbindelse (såsom Nest Protect anden generation og Nest Cam), kan udsende et identificerende signal trådløst. Det bruges til at oprette forbindelse til dine enheder, der er udstyret med Bluetooth-forbindelse (såsom en smartphone eller tablet), for at give adgang til sådanne funktioner som nem opstilling eller App Silence.\nHusk! Når du besøger vores websteder indsamles personlige oplysninger som beskrevet i vores separate databeskyttelsespolitik for Nests websteder(/dk/legal/web-site-privacy-policy/). Som de fleste andre internetwebsteder logger vi rutinemæssigt adgang (som inkluderer sådanne oplysninger som din IP-adresse) og tekniske oplysninger (såsom din browsertype og -version), når din browser, mobilenhed eller dit Nest produkt kontakter vores servere.\nHvordan bruger Nest de oplysninger, der indsamles?\nVi bruger disse oplysninger til at levere, udvikle og forbedre Nests produkter og tjenester, herunder til at foretage vurderinger og anbefalinger om brug af produkter, sikkerhed og energi. Vi kan bruge dine kontaktoplysninger til at sende dig disse oplysninger eller til at bede dig om at deltage i spørgeundersøgelser om din brug af Nest og til at sende dig anden kommunikation fra Nest.\nVi kan også bruge disse oplysninger til forskning i kombineret, ikke-identificerbar form og til at hjælpe os med at træffe salgs-, markedsførings- og forretningsbeslutninger. For eksempel bruger vi kombinerede brugeroplysninger om antallet af aktive termostatbrugere i en bestemt stat til at hjælpe os med at beslutte, hvilke energifirmaer kan være gode partnere, og kombinerede data om røg- og kuldioxidalarmer til at studere nødalarmfrekvenser på tværs af vores kunder.\nVi kan bruge serviceudbydere til at varetage visse af disse funktioner. Disse serviceudbydere har ikke lov til at dele dine oplysninger til noget andet formål.\nVi bruger standardmetoder inden for branchen til at beskytte og sikre disse oplysninger under overførsel fra dit hjemmenetværk gennem internettet til vores servere. Afhængigt af hvor du befinder dig og typen af data, kan Nest behandle dine personlige oplysninger på servere, som ikke befinder sig i dit hjemland.\nOverordnet er Nest, med henblik på gældende lovgivning (f.eks. GDPR), dataansvarlig for de indsamlede oplysninger i forbindelse med produkter og tjenester. Men hvad angår "Video- og lydsignaler og data" og "Ansigtsgenkendelse for at aktivere funktionen Familiar Face Alerts”, er du den dataansvarlige, og Nest er databehandler.\nVores retsgrundlag for behandling af oplysninger Hvis den europæiske databeskyttelseslov gælder for behandlingen af dine oplysninger, behandler vi dine oplysninger til de formål, der er beskrevet i denne fortrolighedserklæring, baseret på følgende juridiske grunde:\nNår vi leverer et produkt eller en tjeneste Vi behandler dine data for at levere og understøtte et produkt eller en tjeneste, du har bedt om i henhold til en kontrakt, herunder men ikke begrænset til at leve op til vores servicevilkår.\nNår vi forfølger legitime interesser Vi behandler dine oplysninger med henblik på vores legitime interesser og tredjeparts legitime interesser, mens vi anvender passende sikkerhedsforanstaltninger, som beskytter dit privatliv. Det betyder, at vi bearbejder dine oplysninger med henblik på at kunne:\n● tilbyde og forbedre Nests produkter og tjenester ● udvilke nye produkter og funktioner ● forstå, hvordan folk bruger vores produkter og tjenester ● udføre forskning, der forbedrer vores tjenester til vores brugere og gavner offentligheden ● sende dig direkte markedsføring og anden kommunikation fra Nest ● beskytte rettigheder, ejendom og sikkerhed af Nest, vores brugere og offentligheden ● opdage, forhindre eller på anden måde håndtere svig, misbrug, sikkerhed eller tekniske problemer med vores tjenester ● vedligeholde og forbedre vores computersystemers integritet og beskyttelse af vores brugers datasikkerhed ● håndhæve juridiske krav, herunder undersøgelse af potentielle overtrædelser af gældende servicevilkår\nNår vi overholder lovmæssige forpligtelser Vi behandler dine data, når vi har en lovmæssig forpligtelse til at gøre det, for eksempel, hvis vi reagerer på en juridisk proces eller en håndhævende myndighedssøgning. Med dit samtykke Vi anmoder om tilladelse til at behandle dine oplysninger til bestemte specifikke formål og giver dig ret til at trække samtykket tilbage når som helst.\nI hvilke situationer deler Nest mine oplysninger?\nVi deler under ingen omstændigheder dine personlige oplysninger til noget forretningsmæssigt eller markedsføringsformål, der ikke er relateret til aktivering og levering af Nests produkter og tjenester, uden først at spørge dig. Punktum. Vi udlejer eller sælger ikke vores kundelister.\nFølgende er de begrænsede situationer, hvor vi kan dele dine personlige oplysninger:\nMed dit samtykke: Vi kan dele personlige oplysninger, når vi har dit samtykke. Et eksempel derpå vil være, hvis du inviterer en anden bruger til at tilgå produkterne på din konto som en yderligere autoriseret bruger. Et andet eksempel er, hvis du tilmelder dig programmer, som tilbydes af vores partnere (f.eks. energi- eller forsikringsfirmaer). Hvis du gør det, kan vi dele visse oplysninger med partneren. Dette kunne inkludere sådanne ting som dine tilmeldingsoplysninger og din enheds aktiveringsstatus. Hvis du tilslutter tredjeparts-enheder og -tjenester til dine Nest-produkter via Works with Nest-programmet, vises oplysninger om enhver foreslået dataudveksling. Nest eller tredjepart vil kræve dit samtykke til disse udvekslinger på dine vegne, og du kan når som helst skifte mening. Når du bruger tredjepartsprodukter og -tjenester integreret med Nest-produkterne, regulerer deres egne vilkår og privatlivspolitikker din brug af disse produkter og tjenester.\nTil ekstern behandling: Vi har leverandører, serviceudbydere og teknikere, som varetager noget af vores databehandling og opbevaring, inklusive besvarelse af spørgsmål. De kan også hjælpe med at monitorere vores servere for tekniske problemer. Disse teknikere (såvel som Nests medarbejdere) kan tage adgang til visse oplysninger om dig eller din konto i forbindelse med deres arbejde, men de må ikke anvende disse data til formål andet end i relation til Nest. Vi har også udtrykkelige politikker og tekniske barrierer for at forhindre medarbejderes uautoriserede adgang til videodata.\nSom del af ændringer i virksomhedsforhold: Ved salg eller overdragelse af virksomheden og/eller alle eller dele af dens aktiver kan dine personlige oplysninger være blandt de ting, som sælges eller overdrages. Vi vil anmode en køber om at behandle dine data i overensstemmelse med den gældende databeskyttelseserklæring på tidspunktet for indsamling deraf.\nAf juridiske grunde: Vi vil dele personlige oplysninger med tredjeparter, hvis vi er i god tro, at adgang, brug, opbevaring eller offentliggørelse af oplysningerne i rimelig grad er nødvendig for at (i) overholde enhver gældende lov, regulering, retlig proces eller eksigibel anmodning fra myndighederne, (ii) håndhæve Nest-politikker eller -aftaler, herunder undersøgelse af potentielle overtrædelser, (iii) opdage, forebygge eller på anden måde tage hånd om bedrageri, sikkerhed eller tekniske problemer, (iv) beskytte mod skade, beskytte rettigheder, ejendom eller værne om sikkerheden af Nest, vores brugere eller offentligheden som krævet eller tillad ifølge loven.\nVi kan dele oplysninger, som ikke inkluderer personlige oplysninger (for eksempel kombinerede eller anonymiserede data), med offentligheden og med vores partnere. Vi kan for eksempel offentliggøre tendenser vedrørende energiforbrug eller forhøjede kuldioxidniveauer i boliger. Disse oplysninger kan også deles med andre brugere for at hjælpe dem med bedre at forstå deres energiforbrug sammenlignet med andre Nest brugere, øge bevidstheden om sikkerhedsproblemer eller hjælpe os generelt med at forbedre vores system. Vi kan også dele ikke-personlige oplysninger med vores partnere, hvis de for eksempel er interesseret i at tilbyde prisfleksibelt elforbrug eller andre motivationsfremmende programmer. Vi træffer foranstaltninger for at forhindre disse ikke-personlige oplysninger i at blive forbundet med dig, og vi kræver det samme af vores partnere.\nHvis du vælger en tredjepart til køb, installation eller servicering af din Nest enhed og deler dine personlige oplysninger, kan vi ikke kontrollere indsamling, opbevaring eller deling af oplysninger indsamlet af denne part. Hvis du for eksempel køber en Nest Learning Thermostat af en detailhandler, kan detailhandleren indsamle personlige oplysninger som del af transaktionen. Eller den part, som installerede enheden, kan gemme oplysninger, som du gav dem, til hjælp ved servicering af enheden, hvis det er nødvendigt. Tjek altid databeskyttelsespolitikkerne for ethvert firma, som indsamler dine personlige oplysninger.\nHvilke valgmuligheder har jeg, og hvordan kan jeg slette mine personlige oplysninger?\nNest opbevarer generelt dine personlige oplysninger på Nests servere, indtil du sletter eller redigerer dem, eller så længe du er kunde hos Nest, så vi kan stille Nests produkter til rådighed for dig. Derudover kan Nest opbevare dine personlige oplysninger for at løse tvister, etablere juridiske forsvar, foretage revisioner, forfølge lovlige forretningsformål, håndhæve vores aftaler og overholde gældende love.\nSom beskrevet ovenfor behandles og opbevares nogen oplysninger direkte på Nest-enheden. Personlige oplysninger på Nest-enheder krypteres, når de transmitteres til Nest.\nDu kan slette oplysningerne på Nest enheden ved at nulstille den til standardindstillingerne (ved at bruge Nulstil i menuen Indstillinger).\nDu kan tage adgang til, ændre eller slette dine personlige oplysninger fra Nests servere gennem kontokontrollerne. Nest-kunder kan også anmode om deres Nest-data ved at besøge nest.com/privacy. Få mere at vide om vores praksis for bibeholdelse af data her.\nIndividuelle rettigheder i Det Europæiske Økonomiske Samarbejdsområde. Hvis du befinder dig i Det Europæiske Økonomiske Samarbejdsområde, kan du søge bekræftelse af, om Nest behandler personlige oplysninger om dig, anmode om adgang til dine personlige oplysninger og bede om, at vi retter, ændrer eller sletter dine personlige oplysninger. Derudover kan du til enhver tid protestere mod Nests bearbejdning af dine personlige oplysninger. Det kan dog påvirke din brug af produkterne og tjenesterne.\nHvis gældende lov giver dig ret til at anmode om adgang til, (modtage) port, protestere mod eller forlange begrænsninger for databehandlingen, søge om at få foretaget rettelser eller anmode om sletning af personlige oplysninger, der holdes om dig af Nest, kan du eventuelt gøre det ved hjælp af kontrolellementerne i Nest-appen eller ved at kontakte Nest. For at beskytte dit privatliv vil Nest forsøge at tage kommercielt rimelige skridt for at bekræfte din identitet, før du giver adgang til eller ændrer dine personlige oplysninger. Få mere at vide på nest.com/privacy.\nHvordan beskytter Nest mine personlige oplysninger, når de overføres internationalt? Når vi overfører personlige data fra Det Europæiske Økonomiske Samarbejdsområde og Schweiz til andre lande, herunder USA, bruger vi en række juridiske mekanismer til at hjælpe med at sørge for, at dine er data er tilstrækkeligt beskyttet. Nest Labs Inc. overholder EU-US Privacy Shield Framework og Swiss–US Privacy Shield Framework ("Privacy Shield") vedrørende indsamling, brug, deling og opbevaring af personlige oplysninger fra Det Europæiske Økonomiske Samarbejdsområde og Schweiz til USA, som beskrevet i vores [Privacy Shield-certificering] (https://www.privacyshield.gov/participant?id=a2zt000000001L5AAI&status=Active). Nest overholder principperne i Privacy Shield ("Principperne").\nSom en del af vores deltagelse i Privacy Shield-ordningen, kan du, i tilfælde af en tvist med os angående vores overholdelse af Principperne, indgive en klage til din lokale databeskyttelsesmyndighed, med hvilken vi vil samarbejde for at finde en løsning. (I visse tilfælde giver Privacy Shield-ordningen retten til påberåbelse af bindende voldgift til løsning af klager, der ikke løses på andre måder, som beskrevet i bilag I til Privacy Shield-principperne). Hvis du har en klage relateret til Privacy Shield-ordningen, kan du kontakte os på privacy@nestlabs.com.\nDeltagere i Privacy Shield-ordningen er underlagt US Federal Trade Commissions og andre autoriserede offentlige organers efterforskningsbeføjelser og håndhævelsesmyndighed. Under visse omstændigheder (dvs. deling af personlige data med tredjeparter i henhold til princippet om videreoverførsel med henblik på ekstern databehandling på vores vegne) kan deltagere som os være ansvarlige for overførsel af personlige oplysninger fra EU til tredjeparter uden for EU. Lær mere om Privacy Shield-ordningen her.\nVi vil muligvis dele oplysninger med vores søsterselskaber og datterselskaber samt tredjeparter, som beskrevet i denne databeskyttelseserklæring. Vi vil muligvis videregive oplysninger i forbindelse med en retsproces og lovlige anmodninger fra offentlige myndigheder i USA og andre lande med henblik på retshåndhævelse og national sikkerhed.\nMindreårige Kun personer i alderen 18 år og ældre har lov til at fungere som ejere af Nest-konti. Autoriserede brugere skal være over 13 år (eller tilsvarende mindstealder i den jurisdiktion, hvor de bor) og må bruge produkterne og tjenesteydelserne under tilsyn af en forælder eller værge og kun hvis de accepterer at være bundet af disse vilkår på dine vegne. Nest-produkter og -tjenester indsamler eller opbevarer ikke bevidst nogen personlige oplysninger fra nogen under 13 år. Kan databeskyttelseserklæringen ændres? Vær opmærksom på at databeskyttelseserklæringen kan ændres fra tid til anden. Vi vil varsle om eventuelle ændringer på webstedet eller ved at kontakte dig.\nHvordan kan jeg kontakte Nest? For brugere i USA og andre lande uden for Det Europæiske Økonomiske Samarbejdsområde: Nest Labs, Inc. 3400 Hillview Ave Palo Alto CA 94304 USA\nFor brugere i Det Europæiske Økonomiske Samarbejdsområde: Nest Labs (Europe) Limited Gordon House Barrow Street Dublin 4 Irland\nHvis du har spørgsmål, bedes du kontakte vores afdeling for databeskyttelse, som ledes af vores databeskyttelsesansvarlige, ved at sende en mail til privacy@nestlabs.com.


Sommerhus - 18 personer - Aaensvej - Bratten - 9981 - Jerup - 130-A20150 - Dansk-sommerhusferie.dk\nFra DKK 12.733,-\nI et dejligt feriehusområde ved den skønne Bratten Strand mellem Frederikshavn og Skagen ligger dette fantastiske sommerhus. Huset byder på alt tænkelig luksus og mange aktivitetsmuligheder, her er tænkt på både store og små. Den dejlige swimmingpoolafdeling med skøn pool, rutsjebane og stort spabad indbyder til mange timers leg og badeliv. Poolvandet er aldrig under 30 grader varmt. Ydermere har huset et stort aktivitetsrum med en indbygget bar med køleskab, billard, bordtennis, bordfodbold samt Playstation og den store hems er udstyret med ekstra tv. Huset har i alt tre fladskærms-tv. Udendørs er der også sørget for, at alle kan have en både afslappende og aktiv ferie, idet de store terrasser indbyder til solbadning og herlige grillaftener, og på grunden forefindes fodboldmål, basketkurv, badminton, rutsjebane m.m. Fra huset er der få minutters gang til den fine badestrand. Skagen med de mange skønne attraktioner ligger inden for kort kørselsafstand. Ved huset findes desuden en ladestation til elbiler.


Hvilke fordele er der ved et praktikophold i udlandet? - Bidt af Frankrig\nEfter at have været au pair, studeret på universitet og passet studiejob var jeg nødt til at tage hjem til Danmark. Jeg startede på en kandidatuddannelse, hvor jeg på 2. år havde mulighed for et praktikophold i udlandet. Jeg var ikke i tvivl i 2 sekunder. Jeg skulle tilbage til Frankrig! At få en praktikplads i Frankrig og arbejde på et fransk kontor er en ret solid måde at mestre valget mellem ”tu” og ”vous” en gang for alle.\nTa’ en del af din uddannelse i udlandet via et praktikophold\nFlere og flere videregående uddannelser giver mulighed for at tage et praktikophold i udlandet. Er dit praktikophold i udlandet fagligt relevant for din uddannelse, så vil have du mulighed for at søge merit – undersøg det INDEN du tager afsted!\nDet er en unik mulighed at få lov til at tage en del af sin uddannelse via et praktikophold i udlandet. Det er en kæmpe mulighed for at få en personlig og professionel oplevelse, der kan være et plus på CV’et, når du skal ud på arbejdsmarkedet.\nMen det fedeste ved et praktikophold i udlandet er, at du får mulighed for at prøve teorier af ude i den virkelige verden, og på tværs af kulturerne. Alt sammen imens du opbygger et internationalt netværk og dine sprogkundskaber kun bliver bedre og bedre.\nDet, der opsummerer det bedst, er ”learning by doing”! Det er en fantastisk mulighed, for at teste sig selv af på alle mulige måder. Derudover er det også en måde at lære lidt mere om sig selv og sin personlighed.\n6 grunde til at tage et studieophold i udlandet :\nDu oplever et nyt jobmarked både kulturelt og professionelt\nDu styrker dine sproglige kompetencer\nDu får multikulturelle færdigheder\nDu får et internationalt netværk\nDu får mere livserfaring\nDu får international erfaring = Et plus til dit CV!\nHvor skal man lede efter sit praktikophold?\nDer er så mange hjemmesider, hvor virksomheder sender opslag ud. Du kan bl.a kigge på :\nPraktikophold i udlandet, hvordan får jeg en bolig?\nDe, der har fulgt med fra starten på denne blog ved, at jeg kaster mig ud i ting, og ikke nødvendigvis gør som alle andre. At finde en bolig i Frankrig til mit praktikophold var ingen undtagelse. Jeg sad hjemme i Danmark og skulle finde en bolig i Lyon. Jeg havde fundet nogle lejligheder på leconboin (lidt à la den blå avis). Jeg havde fundet en, som jeg rigtig gerne ville have. Jeg tog kontakt til udlejer, men fandt desværre ud af, at det var fusk! Der var slet ikke nogen lejlighed! Jeg var ellers klar til at overføre depositum m.m. UDEN at have set lejligheden.\nNy taktik for at finde en bolig\nMin franske veninde tilbød at tage ud og se på lejligheder for mig. Jeg udvalgte dem og så aftalte hun med udlejeren, hvornår hun kunne komme og se dem, mens jeg selvfølgelig facetimede med udlejer, så han/hun kunne se mig.\nJeg var så tæt på at få en lejlighed, men udlejeren valgte at leje den ud til en anden. Det var dråben! Jeg aftalte med min mor, at vi skulle flyve til Lyon, leje en airbnb og så gå på lejlighedsjagt. Vi fløj til Lyon fra København tirsdag aften. Landede kl 01 om natten. Fik fat i den sidste taxi. Kørte ind til byen, hvor vi havde lejet en lejlighed øverst oppe i en bygning fra det 17ende århundrede. 125 trappetrin op med 3 store og 1 en lille kuffert. Vi havde halvanden uge til at finde en lejlighed. Jeg havde allerede lavet nogle aftaler hjemmefra, så vi vidste, hvad dagene skulle gå med.\nKrav ved leje af lejlighed i Frankrig:\nFor at leje en lejlighed i Frankrig skal man aflevere flere papirer. Dette gælder også selvom du ikke får lejligheden! Udlejer skal have alle de her papirer for at finde den rette lejer:\n– Kopi af ID/pas\n– De sidste tre lønsedler\n– Bevis for tidligere adresse (el-regning, boligskat eller lignende)\n– Have en eller flere garanter (De SKAL også aflevere: id, sidste tre lønsedler, adresse bevis)\nDet var ofte et problem for mig. Mine forældre skulle være garanter, men da de bor i Danmark, så turde udlejer ikke udleje til mig. Det lykkedes dog at finde en lejlighed, selvom vi måtte udsætte min mors hjemrejse med to dage. Vi fandt også en løsning i forhold til det her med at have garanter i Danmark.\nNår der er styr på bolig m.m., er det tid til at forberede sig til sin første dag som praktikant.\nHusk, at komme til tiden og klæde dig professionelt på. Den første dag vil du formentligt møde din manager eller chef, der tager dig under hans eller hendes ”vinger”. Tøv ikke med at stille spørgsmål, det viser din interesse for virksomheden og din motivation for at tale sproget.\nHvis dit praktikforløb er et led i din uddannelse, så vil det ofte sluttes af med en form for evaluering og en praktikrapport, hvor du dokumenterer, hvad du har lavet.\nLæs med næste gang, hvor jeg fortæller om mit praktikophold, der på mange måder var en udfordring.\njuli 27, 2021 kl. 1:24 pm Svar\nDet er super godt med alle de gode råd til evt. kommende studerende. Fint fodarbejde:)\naugust 3, 2021 kl. 7:41 am Svar\njuli 27, 2021 kl. 2:43 pm Svar\nDet er til at blive klog af! Godt gået!\naugust 3, 2021 kl. 7:42 am Svar\njuli 29, 2021 kl. 6:01 am Svar\nEn flot guide for en kommende udenlands studerende\naugust 3, 2021 kl. 7:43 am Svar


Verner Panton. Læs alt om Verner Panton. | FlotRum.dk\nVerner Panton (1926-1998) var designer, arkitekt og grafiker. Verner Panton er uddannet på Det Kongelige Danske Kunstakademi, Arkitektskolen i 1951. Verner Panton gik på skolen fra 1947-1951.\nVerner Panton. Historien bag den toneangivende designer.\nVerner Panton blev født på Fyn i 1926 hvor han voksede op på en gård med sine 2 brødre og 3 halvbrødre. Hans forældre blev skilt i midten af 30’erne. Verner Pantons far dyrkede landbrug og senere hen blev han kroforvalter og værtshusholder. Der var kort sagt intet i hans opvækst, som indikerede at han senere hen ville blive en stor designer, arkitekt og grafiker. Verner Panton vidste allerede var barnsben, at det var denne vej han ønskede og gå. Han drømte som knægt om, at blive kunstmaler og malede mange akvareller i sine tidligere år af det fynske landskab.\nPå sine forældres opfordring valgte Verner Panton senere hen, at kaste sin interesse på arkitektur, da de mente at det var en bedre vej til en mere stabil og fremtidssikret indkomst. Verner Panton valgte derfor arkitektvejen. Han måtte dog først gennemføre en håndsværksmæssig udannelse, som der dengang var adgangsgivende til arkitektuddannelsen. Verner Panton begyndte derfor på murerfaget. Efter uddannelsen, som murer, gik Verner Panton på Odense Tekniske Skole fra 1944 til 1947.\nUnder sin studietid i Odense boede Verner Panton lokalt og fik her kontakt til en venskabskreds, som var forbundet til frihedsbevægelsen. 2. verdenskrig var på dette tidspunkt en del af dagligdagen, og Verner Panton valgte aktivt og deltage i Frihedsbevægelsens aktiviteter. Tyskerne fis nys om dette og hans studieværelse blev derfor ransaget. Her fandt de adskillige våben, men heldigvis var Verner Panton ikke til stede under ransagningen. Episoden ledte til, at Verner Panton måtte skjule sig for tyskerne, hvilket han havde held med. Da krigen var omme flyttede Verner Panton til København, hvor han fortsatte studierne på Kunstakademiets Arkitektskole. Det var her, at Verner Panton fin sin eksamen som arkitekt.\nVerner Panton. Samarbejdet med PH.\nI slutningen af 40’erne mødte Verner Panton den dengang lærestuderende Tove Kemp. Tove Kemp var steddatter af Poul Henningsen (PH) og boede i deres familie hus i Usserød. Forelskelsen i Tove Kemp blev starten på et nyt samarbejde. Efter 6 måneder blev Tove Kemp og Verner Panton gravide og han flyttede ind i familiens hus. Dette blev for alvor starten på samarbejde mellem PH og Verner Pantons. Dog blev Tove Kemp og Verner Panton skilt efter godt 1 år sammen. Verner Panton flyttede fra huset derefter. Forbindelsen til PH blev dog begrænset efterfølgende.\nFår år efter, at Verner Panton og Tove Kemp blev skilt døde deres fælles søn på tragisk vis. Dødsfaldet førte til en fornyet kontakt mellem de 2 familier. Poul Henningsen og Verner Panton fik et stærkt bånd. Verner Panton blev i særlig høj grad fascineret af PH’s interesse for lyset og udformning af lamper.\nIgennem Poul Henningsen mødte Verner Panton sin anden store mentor Arne Jacobsen. Verner Panton blev ansat på Arne Jacobsens tegnestue og denne tid blev iflg. ham selv den mest lærerige tid af hans uddannelse. Verner Panton tog del i udformningen af den berømte Myrestol (Model Myren 3101), som Arne Jacobsen stod bag. Verner Panton var ansat på Arne Jacobsens tegnestue i 2 år og blev derefter selvstændig designer, arkitekt og grafiker.\nVerner Panton. Starten på selvstændigheden.\nVerner Panton havde ikke mange midler til og starte op med og måtte derfor starte i det små. Han indrettede et af de velkendte VW-rugbrød, som tegnestue sammen med studiekammeraten Hans Ove Barfoed. Folkevognsrugbrødet blev indrettet med både sovepladserne og fuld tegnestue for de 2 arkitekter. Mobiliteten af deres tegnestue betød, at de kunne rejse ned gennem Europa for og samle inspiration og skaffe gode kontakter til mulige producenter af deres designs.\nVerner Panton og hans kollega fik finansieret turen ned gennem Europa af en ægte Panton opfindelse. Verner Panton opfandt kort inden turen en skjorte uden knapper. Idéen solgte han til en skjortefabrik og på denne måde fik han penge til sit nye mobile kontor/tegnestue.\nI slutningen af 50’erne blev Ove Barfoed købt ud af tegnestuen, mens Verner Panton fortsatte sit mobile liv. Når Verner Panton var i Danmark parkerede han sin bil i nærheden af gode venner, og nød på denne måde det frie, mobile og dejlige liv. Verner Pantons karriere tog løbende form og der fulgte de følgende år flere succeser. Verner Panton lavede flere totalindretninger, blandt andet af hans fars kro på Fyn. Det var til faderens kro, at Kræmmerhusstolen blev designet. Det fælles engagement i krostuen førte mange nye opgaver med sig.\nVerner Panton var ung og havde stor succes. Det var store producenter såsom Louis Poulsen og Fritz Hansen, som producerede hans design møbler og lamper. Til trods for dette var der flere konservative kollegaer og producenter, som valgte og vende ham ryggen. Verner Panton flyttede i 1961 til Basel og slog sig ned. Her fik han kontakt til møbelfabrikanten Willy Fehlbaum, som producerede Herman Miller-produkter på licens. Verner Panton og Willy Fehlbaum indledte et samarbejde, som medførte at Verner Panton året efter havde en tegnestue med 6 ansatte.\nVerner Panton. Manden bag de vilde farver og organiske former.\nVerner Panton blev i 1960’erne en af de absolut mest toneangivende europæiske designere. Han eksperimenterede med nye materialer, formstøbt plastik og altid i de traditionelle stærke farver, som Verner Panton bl.a. er yderst kendt for.\nVerner Panton havde en evne til altid og tænke i store, og ofte totalinstallationer af hele miljøer. De opsatte installationer af Verner Panton skulle oplevedes med både krop og sanser. Nogle af Verner Pantons udstillingsmiljøer står fortsat i dag, som noget af de mest psykedeliske fra 1960’erne hvor han var utroligt fremme i skoene.\nVerner Panton elskede og provokere i sine designs og tegninger. Han mente, at folk var alt for traditionelle og forsigtige når det kom til indretning og brug af farver i boligen. Verner Panton ønskede liv, farver og ikke mindst provokation. Det var sjovt nok netop Verner Pantons overdrivelse og brug af vilde farver, som gjorde at man især i Danmark anså ham for værende en døgnflue. Sidenhen har de vilde farver gjort ham til en utrolig populær designer, som fortsat i dag er utroligt eftertragtet.\n’Folk bliver sure på én, hvis man kan lide farver. Det bliver de også på folk med fantasti. De fleste vil helst have det de er vant til. Men jeg er nødt til at overdrive for og få min pointe igennem’ – Verner Panton.\nDer er fortsat mange, som får kaffen galt i halsen når de anskuer de farverige møbler og utraditionelle lamper, som Verner Panton kreerede tilbage i sin storhedstid. Det var netop dette, som var hans formål og han ville i dag være lykkelig over dette faktum. Janteloven var hård ved Verner Panton og danskerne var simpelthen ikke klar til og udskifte de traditionelle og almindelige møbler med organiske former og orange farver. Internationalt havde Verner Panton dog stor succes og mange anede ikke, at Verner Panton var dansk. Sidenhen blev man dog opmærksom på dette.\nVerner Panton. Forelsket på ny og med nye succeser.\nVerner Panton mødte på en ferie til Tenerife Mariann Pherson Oertenheim. Verner Panton blev forelsket i Marianne, og da det var gengældt blev parret gift og fik sidenhen datteren Carin. De blev et usædvanligt, men yderst respekteret makkerpar. De rejste rund i USA og Europa, men havde deres faste base i byen Basel i Tyskland. På deres rejser skabte de kontakter og relationer til fabrikanter. Marianne holdt styr på Verner Pantons liv og aftaler, hvilket passe ham utroligt fint.\nMange af Verner Pantons succeser fulgte de kommende år. Verner Pantons berømte og epokegørende ’Verner Panton S-Chair’, fremstillet i plast og uden samlinger. Verner Panton designede ligeså anderledes lamper af muslingeskaller, som ligeså blev en succes. Dette er blot nogle af de succeser, som Verner Panton skabte.\nVerner Panton. Høster succes og flytter.\nVerner Panton høstede i 70’erne lidt af den økonomiske succes, som han havde opnået som designer, arkitekt og grafiker. Han købte et hus i Schweiz og et sommerhus i Hornbæk. Verner Panton flyttede dog tilbage til Basel i 1980 og købte her en lækker penthouselejlighed. I 90’erne skifte han sommerhuset i Hornbæk ud med en lejlighed i Det Gule Pakhus i København. Han skiftede mellem og bo i Danmark og Tyskland.\nVerner Panton døde i 1998, og fik derfor aldrig tid til at yde sit otium i fulde drag. Verner Panton døde midt i opsætningen af hans første helt store udstilling i Danmark. Her skulle udstilles en række af Verner Pantons designs. Udstillingen blev åbnet få dage efter hans død. Den blev selvsagt en kæmpe succes. Verner Panton fik den anerkendelse i hjemlandet, som han fortjente.\nVerner Panton. Artikler med Verner Panton designs.\nVerner Panton Panthella. Klassisk og organisk lampe.\nVigtige årstal for Verner Panton\n1926: Verner Panton bliver født på Fyn.\n1951: Verner Panton fik sin eksamen fra Det Kongelige Danske Kunstakademi, Arkitektskolen.\n1970: Verner Panton købte hus i Schweiz og et sommerhus i Hornbæk.\n1980: Verner Panton købte en penthouselejlighed i Basel, Tyskland.\n1998: Verner Panton dør.


Venstre og Radikales udspil fokuserer blandt andet på flere ladestandere til elbiler. Eon siger dog, at hvis der kommer flere elbiler på vejene, kan de sagtens klare det selv.\nOffentliggjort: 12.02.20 kl. 10:03\nGratis el til opladning af elbiler frem til 2024 og udmøntning af puljemidler til flere ladestandere er to nøglepunkter i Venstre og Radikales fælles udspil, der skal hjælpe elbilerne på vej i Danmark.\nDet lyder som et fremragende forslag for selskaber, der installerer ladestandere, men tyske Eon, der har mere end 1.500 ladepunkter i Danmark, er alligevel kritiske. I dagens udgave af Berlingske kalder Peter Bjerregaard, kommunikationschef for Eon, udspillet for en lappeløsning.


JOBSCENEN - Medarbejdere\nSidste frist for ansøgning 16 februar 2020\nKongernes Samling København, Kbh.K.\nKongernes Samling er organisationen bag museerne på Amalienborg og Rosenborg. På museerne får gæsterne indblik i livet for Danmarks konger og dronninger – menneskene bag det danske monarki. Museerne opbevarer de danske kronjuveler, kronerne og en enestående samling af kunstskatte. Som vagt vil du være en vigtig del af både sikkerheden og gæstens oplevelse.\nDu er præsentabel, optræder høfligt og korrekt, og er parat til at møde vores gæster med et smil og et åbent og imødekommende kropssprog.\nDu er parat til at tage ansvar for genstandene.\nDu har situationsfornemmelse.\nDu trives med en hektisk dag, hvor der sjældent er ro og gæsterne mange.\nDu kan holde overblikket i pressede situationer.\nDu taler dansk og engelsk på et højt niveau.\nDu har et godt og robust helbred, så du kan arbejde stående og gående.\nDu er fleksibel i forhold til arbejdstider og kan arbejde i weekenden.\nJobbet har karakter af sæsonarbejde og der må påtænkes at timetallet, som i øvrig følger vores åbningstider, ændrer sig i forhold til skiftende sæsoner. Se nærmere på www.kongernessamling.dk. Normalt ligger timetallet mellem 21 og 37 timer om ugen. Ansættelsen sker i henhold til gældende overenskomst.\nVi afholder samtaler i uge 10 og 11. For at blive ansat skal du sikkerhedsgodkendes samt medbringe en straffeattest til en evt. samtale. Stillingen er tidsbegrænset fra april 2020 til og med oktober 2020, med mulighed for forlængelse. Spørgsmål vedrørende stillingen kan også rettes til Mette Lohse på e-mail: ml@kosa.dk. Send ansøgning og CV senest den 16. februar 2020 via nedenstående link. Vi modtager KUN ansøgninger via nedenstående link.


Udvikling af dokumentarfilm - Mediernes Efteruddannelse\nVil du lære hvordan du skruer en dokumentarfilm sammen?\nPå vores intensive ugeforløb lærer du håndværket bag at udvikle en dokumentarfilm.\nUanset om vi ser fiktion eller dokumentarfilm, forventer vi at se en fortælling, hvor vi identificerer os med karaktererne, hvor handlingen river os med, bygger op til et klimaks, overrasker os og involverer os.\nDet skaber du ikke bare ved at tage et kamera og følge en person. Det kommer af den rigtige planlægning.\nSelvom en dokumentarfilm ikke er skrevet på samme måde som en fiktionsfilm, kræver den mindst lige så meget manuskriptarbejde, og arbejdet ligger i alle faser af filmens tilblivelse: I researchfasen, i arbejdet med manuskriptet, under optagelserne og ikke mindst i klipningen. I alle disse faser er historien og det praktiske arbejde afgørende for den færdige film.\nKurset afvikles som en intensiv, arbejdende workshop. Vi forventer, at du har lyst til at at udvikle på din egen dokumentarfilm med vejledning af en branchens professionelle.\nUnderviser Flemming Lyngse har gennem mange år instrueret dokumentarfilm og -series til Det Danske Filminstitut, DR og TV2.\nHan var blandt de første til at arbejde med “one man – one camera” formatet og er fast hovedlærer på Kort & Dokumentar Filmskolens 18-ugers uddannelsesforløb Dokumentarfilm Instruktør.\nUndervisningen veksler mellem teori og praktiske øvelser, som også giver dig mulighed for at arbejde på din egen dokumentarfilm.\nVed kursets afslutning har du lært at se og vurdere potentialet i en virkelig historie og strukturere den til en spændende fortælling.\nDu har fået indblik i redskaber, som gør, at du kan planlægge og styre din historie, samt udvikle historien filmisk med alle de elementer, som en moderne dokumentarfilm kræver.\nDevi forventer, at du har lyst til at udvikle på og blive udfordret i forhold til din egen dokumentarfilms idé og projekt under vejledning af en professionel i branchen.\nTid: Alle dage kl. 9:30 – 15:30.0.\nFlemming Lyngse, dokumentarfilm instruktør uddannet på Den Danske Filmskole.\nFlemming Lyngse har produceret dokumentarfilm og serier for Det Danske Filminstitut og DR og TV2\nHan var blandt de første til at arbejde med “one man – one camera” formatet og har været instruktør på adskillige dokumentarfilm og TV-serier som “Glistrup”, “Rukov – på sporet af den tabte tid”, “Jagerpiloterne”, “Frømandskorpset” og senest “Arktisk Kommando”.\nI samarbejde med Mia Fryland har han lavet verden først interaktive dokumentarfilm: “FORESTILLINGER”.\nOnsdag den 21. april 2021 kl 9:30 til 15:30\nTorsdag den 22. april 2021 kl 9:30 til 15:30\nFredag den 23. april 2021 kl 9:30 til 15:30


Musicalen DIRTY DANCING er rykket fra Tivoli ud i Operaen, og begejstringen blandt publikum synes stadig at være stor. Denne gang møder vi en veltrimmet og fræk Silas Holst overfor en sødmefyldt og sexet Mathilde Norholt, og den umiskendelig kemi mellem dem forplanter sig til salen.\nI et par af de mindre roller har man desværre måtte skifte originalbesætningen ud, og selvom Nastja Arcel gør det godt i rollen som moderen, savner man humørbomben Kirsten Norholt. Vi fik heller ikke mulighed for at høre James Sampsons varme røst, så aftenens store sanglige oplevelse blev i stedet Line Krogholm, der netop er blevet nomineret som sæsonens bedste musicalsanger af cphculture.dk.\nOgså en anden af de medvirkende Kim Ace Nielsen har opnået en nominering - dog i kategorien bedste entertainer, og det giver god mening også i denne sammenhæng. Han er en dynamo af energi, men kan også vise sårbarhed, når det kræves. Vi får også et par hyggelige gensyn med Dick Kaysø og Robert Hansen som henholdsvis bedstefar og barnebarn.\nDIRTY DANCING var ret beset ingen stor film, men den skolefest-nostalgiske stemning og en Oscar-belønnet sang ("I've had the time of my life") har efterfølgende givet den et bedre ry, end den fortjener. På papiret er musical-versionen af filmen heller ikke noget hovedværk, men fungerer faktisk ganske godt - også i Opera\nSkiftende naturscenerier på storskærme danner en smuk baggrund for romancen mellem den pæne pige og machofyren med den blakkede fortid. Anders Albien har styr på hovedparten af skuespillerne, mens Tim Zimmermann tegner sig for den dynamiske koreografi.\nDIRTY DANCING formår at vække danselysten i enhver, og det må vel siges at være dens fornemste opgave. Som en lille ekstragave får vi til slut en ballade skrevet af Patrick Swayze og fremført af Silas Holst og co. Dermed demonstrerer Silas Holst, at han også kan synge, hvilket man for alvor kan opleve senere på sæsonen, hvor øjeblikkets førende mandlige musicalstjerne spiller en af hovedrollerne i Broadway-klassikeren "Anything Goes" på Det Ny Teater.


McComb's Coach Travel (Belfast, Nordirland) - anmeldelser\nAlle restauranter i Belfast Restauranter i nærheden af McComb's Coach Travel\nAlle aktiviteter i Belfast Aktiviteter i nærheden af McComb's Coach Travel\nSøg Europa›Storbritannien (UK)›Nordirland›Belfast›Forslag til aktiviteter i Belfast›McComb's Coach Travel\nNr. 9 af 108 Ture i Belfast Udmærkelsescertifikatet Film- og tv-ture, Busture, Dagsture, Ture, Mere Skriv en anmeldelse\nOversigt Anmeldelser (1.246)\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Få rutevejledning Adresse: 22-32 Donegall Road, Belfast BT12 5JN, Nordirland Telefonnummer:\n+44 28 9031 5333 Websted Forbedr denne registrering\nAnbefalet besøgsvarighed: Mere end 3 timer Alle billeder fra besøgende (711)\nTak for din vurdering. Anmeldt 5 dage siden jojo880, Norwich, Storbritannien\n1.367 anmeldelser Book en tur for 49,91 $og derover\n3.902 anmeldelser 1.6 km\n1.988 anmeldelser 1.5 km\n1.145 anmeldelser 1.3 km\n1.246 anmeldelser fra TripAdvisors fællesskab Hvilke hoteller i Belfast er der tilbud på?\nRyd alle Begynd din anmeldelse af McComb's Coach Travel Klik her for at vurdere\nOpdaterer listen... Rejsende, der kiggede på McComb's Coach Travel, kiggede også på\nBelfast, Nordirland Finn McCools Tours\nHar du været i McComb's Coach Travel? Fortæl om dine oplevelser! Skriv en anmeldelse\nHer er de spørgsmål, som tidligere besøgende har stillet, med svar fra repræsentanter fra McComb's Coach Travel og andre besøgende\n15 spørgsmål Stil et spørgsmål Har du nogen spørgsmål? Få svar fra ansatte på McComb's Coach Travel og tidligere besøgende.\nRetningslinjer for indlæg Få meddelelser om nye svar på dine spørgsmål. Spørg Ofte stillede spørgsmål: Henter og bringer I mig til mit hotel? Vi er en familie på syv. Har jeres tur plads til os alle sammen? Hvordan skal jeg klæde mig på til denne tur? I nærheden af McComb's Coach Travel Bedst bedømte seværdigheder i nærheden 72 anmeldelser Sandy Row\n20 anmeldelser Crescent Arts Centre\nGennemse alle seværdigheder Bedst bedømte restauranter i nærheden 509 anmeldelser Kathmandu Kitchen Nepalese & Indian Restaurant\n746 anmeldelser Benedicts Hotel Restaurant\n582 anmeldelser Darcy's Belfast


Køb sebra - Dukkevogn i Træ, Hvid - Lekmer.dk – Køb børneprodukter online - Lekmer.dk\n> Dukkevogn i Træ, Hvid\nHvid stilfuld dukkevogn fra det danske mærke Sebra, et sjovt supplement i hjemmet, som opfordrer til leg. Dukkevognen er lavet af malet krydsfiner og har kanter af ægte naturtræ. De stillegående hjul er beklædt med gummi og giver en stabil og sikker kørsel under leg. Tag yndlingsdukken eller tøjdyret med på lange gåture og lul dem i søvn.\nMål: L45 x B25 x H44 cm\nhttps://lekmer.dk/dukkevogn-i-træ-hvid/p/86475 86475 Dukkevogn i Træ, Hvid https://lekmer.dk/images/264197/nostotracking.jpg 719 899 DKK InStock sebra Toys/Dolls and doll houses/Doll stroller Hvid stilfuld dukkevogn fra det danske mærke Sebra, et sjovt supplement i hjemmet, som opfordrer til leg. Dukkevognen er lavet af malet krydsfiner og har kanter af ægte naturtræ. De stillegående hjul er beklædt med gummi og giver en stabil og sikker kørsel under leg. Tag yndlingsdukken eller tøjdyret med på lange gåture og lul dem i søvn.


Bredmønstret sildeben i hærdet træ | BygTek.dk\nBjelin Cured Oak Herringbone.\nSPONSORERET INDHOLD: Gulvinnovatørerne på Bjelin opskalerer nu de klassiske egestave til sildebensmønstrede gulve til en større dimension, så de bedre passer til større rum og overflader\nGulvinnovatørerne på Bjelin opskalerer nu de klassiske egestave til sildebensmønstrede gulve til en større dimension, så de bedre passer til større rum og overflader. For nem og hurtig installation er 5G-kliklåsen nu tilpasset de enkelte stave i det nye 96 x 575 mm format, og den patenterede woodura-teknologi, kendt som Hærdet Træ, sikrer slidstyrken på gulvet.\nNyheden lanceres på hjemmemarkedet Sverige, men også globalt:\n- Vi er meget stolte af denne produktudvikling, der kombinerer vores bedste teknologier. Som første trægulvsvirksomhed i verden, kan vi nu tilbyde det utroligt populære sildebens mønster i hærdet træ i den nye større dimension til vores kunder, siger Zoran Mihajlovic, CEO, Bjelin Sverige AB.\nProduktudviklingen er et resultat af en stærk efterspørgsel efter sildebensmønstrede trægulve, der er mere holdbare og fugtsikre end konventionelle parketgulve og derfor kan installeres i lokaler med høj belastning og slid som f.eks. køkkener, restauranter og det aktive hjem. Sildebensmønstrede trægulve er et populært interiørtema, der sagtens kan passe ind i klassiske indretninger såvel som minimalistiske og rustikke miljøer.\nBjelins hærdede trægulv er også et godt valg med hensyn til miljøet da råmaterialet er lokalt produceret og kommer fra FSC-certificeret skov. Skoven kan være en vedvarende ressource, men det er ikke uendeligt. Da tilgængeligheden af eg af høj kvalitet er begrænset, har Bjelin introduceret en unik proces, der udnytter råvaren optimalt så der fra hver enkelt egestamme udvindes flere m2 færdigt gulv end almindelige finerede trægulve.\nOverfladen på Bjelins hærdede trægulve er særligt stærk takket være den patenterede hærdningsproces, der går under navnet Woodura (durable wood) og er udviklet af Bjelins søsterselskab Välinge Innovation. Bjelins gulve har altid den nyeste limfri klikgulvsteknologi, også patenteret af Välinge Innovation.\nBjelin er en del af en svensk familieejet koncern med base i Viken i det sydlige Sverige og med topmoderne produktionsfaciliteter i de kroatiske regioner Bjelovar, Ogulin og Otok. Koncernen har over 1000 medarbejdere og en årlig omsætning på 1,3 milliarder svenske kroner med salg på hele det europæiske marked.


Baggrundsanalyse af anmeldte arbejdsulykker inden for Branchearbejdsmiljørådet for service- og tjenesteydelser Ulykker inden for Forsvaret - PDF\nBaggrundsanalyse af anmeldte arbejdsulykker inden for Branchearbejdsmiljørådet for service- og tjenesteydelser Ulykker inden for Forsvaret\nDownload "Baggrundsanalyse af anmeldte arbejdsulykker inden for Branchearbejdsmiljørådet for service- og tjenesteydelser 1993-1999 Ulykker inden for Forsvaret"\n1 Baggrundsanalyse af anmeldte arbejdsulykker inden for Branchearbejdsmiljørådet for service- og tjenesteydelser Ulykker inden for Forsvaret\n2 Ulykker inden for Forsvaret 7.0 Forekomsten af ulykker 7.0 Forekomsten af ulykker Hvilket arbejde giver anledning til skade? De typiske ulykker Ulykker ved fald Ulykker ved uhensigtsmæssige bevægelser Ulykker ved transportmidler 7 Dødsulykker 7.6 Ulykker ved håndtering af enkeltelementer Ulykker ved brug af håndværktøj/håndmaskiner Trafikulykker 10 Dødsulykker 7.9 Ulykker ved udskridning eller nedfald Andre ulykker 12 I perioden er der anmeldt i alt 2755 arbejdsulykker inden for Forsvaret, dvs. mellem 300 og 500 ulykker om året. Med en gennemsnitsbeskæftigelse på personer (DS 95-98) udgør branchens gennemsnitlige incidens 10,5 ulykker pr beskæftigede. Tabel I alt Dødsfald Andre alvorlige ulykker Anmeldte ulykker i alt Tabel 7 viser antallet af anmeldte ulykker til Arbejdstilsynet for Forsvaret i perioden Dødsulykker og andre alvorlige ulykker Forsvaret har haft 3 dødsulykker i perioden Desuden er der registreret 303 andre alvorlige ulykker, hvoraf 13 er mistede legemsdele, 262 er knoglebrudsskader og 28 er skader på omfattende dele af legemet. Den gennemsnitlige ulykkesincidens for de alvorlige skader for denne branche er på knapt 1,6 ulykker pr beskæftigede. De mistede legemsdele er 11 fingre og 2 andre kropsdele. De fleste knoglebrudsskader er ligeledes sket på hænder og fingre (113), men der er dog også knoglebrudsskader på ben og fødder (94) og andre kropsdele (55), som må medtages i overvejelserne om forebyggelsestiltagene. Ulykker med andre væsentlige skadetyper Det er desuden væsentlig at bemærke antallet af forstuvninger (1187), hvoraf der i 36% af tilfældene er tale om rygskader (433) i en eller anden form. Ellers vedrører forstuvningerne overvejende traditionelle forstuvninger på ben og fødder (465) og på arme, hænder og fingre (202) samt andre kropsdele (87). Sårskaderne er den næsthyppigste skadetype i denne branche (474), hvoraf en stor del af rammer fingrene (209). Der er desuden sårskader på hænder (64), på ben/fødder (48) og på andre kropsdele (153). Bløddelsskaderne (319) fordeler sig på andre kropsdele (126), samt på arme/hænder/fingre (92) og på ben/fødder (101). Der er desuden registreret brandsårsskader (72), ætsningsskader (23), forgiftningstilfælde (39) og uoplyste skader (363). Forfatter: Kirsten Jørgensen, Civ. ing. Ph.D, Langesø Analyse Udgiver: Branchearbejdsmiljørådet for Service og Tjenesteydelser Design og grafisk tilrettelæggelse: Grinsted Public a/s September\n3 7.1 Hvilket arbejde giver anledning til skade? 7.3 Ulykker ved fald Med arbejde er ment den type arbejdsopgave, som er angivet på ulykkesanmeldelserne. Arbejdsopgaven er registreret efter Danmarks Statistiks klassifikation, som kaldes DISCO. Inden for Forsvaret sker 87% af ulykkerne ved følgende arbejde: Arbejde i militæret uden nærmere angivelse Diverse mekaniker- og montørarbejde Diverse rengøringsarbejde Lagerarbejde Diverse smedearbejde Diverse kontorarbejde Diverse vagtarbejde Brandbekæmpelse og redningsarbejde Diverse bygningshåndværksarbejde Diverse chaufførarbejde 7.2 De typiske ulykker 985 ulykker 292 ulykker 209 ulykker 203 ulykker 138 ulykker 135 ulykker 132 ulykker 118 ulykker 99 ulykker 59 ulykker Der er 7 typiske ulykker, som omfatter 70% af de anmeldte ulykker inden for denne branche. Der er tale om følgende ulykkestyper: 1. Ulykker ved fald (806), herunder fald til lavere niveau (259), fald i niveau (372) og snubleulykker (175). 2. Ulykker ved uhensigtsmæssige bevægelser (380). 3. Ulykker med transportmidler (259). 4. Ulykker ved håndtering af enkeltelementer (198). 5. Ulykker i forbindelse med brug af håndværktøj/håndmaskiner (146), heraf manuelt håndværktøj (120), mekanisk håndværktøj og håndmaskiner (24) og uspecificeret håndværktøj (2). 6. Trafikulykker (78). 7. Ulykker ved udskridning eller nedfald (76). De 806 ulykker ved fald dækker både over fald til lavere niveau med 259 tilfælde, fald til samme niveau med 372 tilfælde og snubleulykker med 175 tilfælde. Ved faldulykker er der sket 2 amputationer, 111 knoglebrud, 463 forstuvninger, 48 sårskader, 102 bløddelsskader, 1 brandsårsskade, 1 forgiftningsskade samt 78 uoplyste skader. Aktiviteten i ulykkesøjeblikket Fald til samme niveau og snubleulykker sker primært i forbindelse med skadelidtes almindelige færden på trapper, gulve, pladser, flade arealer mv. (478). Fald til lavere niveau sker klart nok, hvor der er niveauforskelle, dvs. ved færden på trapper, og stiger, ved ophold på transportmidler og ved færden i terræn (233). Fald i samme niveau sker primært, fordi skadelidte glider i noget, der ligger på gulvet, ofte sne og is (220). Desuden sker mange af faldene i samme niveau, fordi man falder over genstande, der ligger på gulvet (89). Endvidere sker en del af faldulykkerne i samme niveau, fordi den skadelidte mister balancen (23). Stort set samtlige snubleulykker sker, fordi den skadelidte kommer til at træde skævt eller snubler over noget. Faldulykkerne til lavere niveau sker også, fordi man snubler over genstande, ofte på trapper (42), glider i noget, ofte sne og is (86), mister balancen (32) eller i forbindelse med bevidste spring, ofte fra lastbiler (31) eller ved fald sammen med det, man står på, bl.a. tage (13). For snubleulykkerne er skademåden primært forvridninger dvs. overbelastningsskader af ben eller fødder (136). For faldulykker i samme niveau er det selve faldet, der forvolder skaden (168), samt at skadelidte i faldet er ramt imod en genstand (107) eller alene ved en akut overbelastning ved vridning (44). For fald til lavere niveau er det ligeledes selve faldet, dvs. nedstyrtningen, der forvolder skaden (104), eller at skadelidte er ramt imod en genstand i faldet (102). Hvor falder man henne? De sker mange ulykker udendørs i terræn på marker, i skove, på pladser, veje, skibsdæk mv. (311). Der sker en del ulykker ved færden indendørs på gulve mv. (179). Der sker en del ulykker på trapper (97). En del ulykker skyldes glatte overflader, samt sne og is (194). En del ulykker sker ved ud- og indstigning af eller ophold på lastbiler, herunder lastbiler med bagsmæk (64). En del ulykker sker ved brug af personbiler (13) eller andre transportmidler (20). En række ulykker sker ved ophold på stiger (23) eller tage (7). 4 5\n4 7.4 Ulykker ved uhensigtsmæssige bevægelser 7.5 Ulykker ved transportmidler I 380 tilfælde er ulykkerne sket alene ved uhensigtsmæssige bevægelser i forbindelse med løft, træk eller skub, og hvor der ikke har været nogen form for teknologi indblandet i ulykkeshændelsen. Der er sket 13 knoglebrud, 312 forstuvninger, heraf mange rygskader, 11 sårskader, 14 bløddelsskader, 1 brandsårsskade samt 29 uoplyste skader. I 259 tilfælde er der sket en ulykke i forbindelse med brug af et transportmiddel, hvor der ikke er tale om en trafikulykke, dvs. ulykke udenfor offentlig vej. Der er 1 dødstilfælde og 4 amputationer blandt disse ulykker. Desuden 32 knoglebrud, 89 forstuvninger, 31 sårskader, 48 bløddelsskader, 1 ætsningsskade, 5 forgiftninger samt 48 uoplyste skader. Aktivitet i ulykkesøjeblikket I langt de fleste tilfælde har skadelidte været i færd med at løfte en genstand, da skaden sker (224). I en række tilfælde har skadelidte foretaget en håndteringsbevægelse, som fx at tage fat om, gribe, åbne, lukke osv. (42). I en række tilfælde har skadelidte været i færd med et træk eller skub af en eller anden form for genstand (30). I en række tilfælde har skadelidte blot bevæget sig, dvs. flyttet sig fra et sted til et andet, eller vendt sig om, bøjet sig ned, rejst sig op e.l. (71). Denne type af ulykker er afgrænset ved alene at omhandle overbelastning af kroppen sket ved skadelidtes egenbevægelse, dvs. i forbindelse med løft, færden, håndtering e.l. Langt de fleste af ulykkerne er sket i forbindelse med et uhensigtsmæssigt løft (201), en uhensigtsmæssig vridning af kroppen (38), et uhensigtsmæssigt skub/træk (35) eller anden uhensigtsmæssig bevægelse (106). Der er generelt tale om akutte overbelastningsskader primært ved løft, men også ved skub og træk, samt vridning af kroppen. Hvad er det, der løftes? Det er mange forskellige typer genstande, der løftes. De typiske er her nævnt i flæng: Porte, kørebroer, transportmateriel, elmotorer, pumper, batterier, ledninger, håndværktøj, printere, sækkevogne, rengøringsvogne, løftevogne, andet løftegrej, vognstænger, kasser, emballage, dunke, sække, ildslukkere, containere, paller, styresystemer, informationssystemer, hjul, spuleslanger, trykluftsslanger, maskindele, stole, borde, reoler, møbler i øvrigt, bygningsinventar, brædder, plader. Aktiviteten i ulykkesøjeblikket I en række tilfælde har skadelidte været fører af et transportmiddel, da ulykken skete (72). I en række tilfælde har skadelidte været passager på et transportmiddel (30). I en række tilfælde har skadelidte haft sin færden på transportvejen eller blot opholdt sig i nærheden heraf, da ulykken skete, dvs., han har ikke selv betjent transportmidlet (43). I en række tilfælde har skadelidte været på vej ud, ind eller ned fra transportmidlet (7). I en række tilfælde har skadelidte betjent transportmidlet manuelt, bl.a. med lastning eller losning af materialer (55). En stor del af ulykkerne er sket ved, at skadelidte har mistet kontrollen over transportmidlet (44), og i en række tilfælde har det været en anden person, der har mistet kontrollen over transportmidlet (56). I en række tilfælde er der tale om, at der er sket en utilsigtet håndtering i brugen af et transportmiddel (24). Endelig er der i en række tilfælde tale om ulykker, hvor det er byrden, der transporteres, som skrider ud, tabes, vipper, vælter, falder ned osv. (55). I en række tilfælde er skadelidte blevet klemt under en nedfaldende byrde eller under dele af et transportmiddel (38). I en del tilfælde er skaden sket ved, at skadelidte er blevet ramt af genstande, der er faldet ned eller på anden måde har været i bevægelse (70). I en række tilfælde er skaden sket, i forbindelse med at skadelidte er ramt imod eller blevet ramt af et transportmiddel (88). I en række tilfælde er skaden en akut overbelastning af kroppen, bl.a. i forbindelse med løft, gribning, spring mv. (36). Hvilke typer transportmidler? Det er helt traditionelle transportmidler, som ulykkerne sker ved. Her er de typiske nævnt i flæng: Kraner og hejseredskaber (10), sækkevogne (8), løftevogne (8), manuelle vogne i øvrigt (14), gaffeltrucks (18), cykler (18), motorcykler (10), personbiler (13), andre køretøjer til persontransport (36), lastbiler (66), traktorer (3), fly (10). Dødsulykker En gaffelstabler bliver trukket ud af et depot for at blive gjort ren. Gaffelstablerens hjul rammer nogle sten, hvilket får gaffelstableren til at vælte ned over afdøde. 6 7\n5 7.6 Ulykker ved håndtering af enkeltelementer 7.7 Ulykker ved brug af håndværktøj/håndmaskiner I 198 tilfælde er ulykkerne sket i forbindelse med håndtering af enkeltelementer, hvor ulykken alene er opstået ved håndteringen af emnet. Der er sket 4 amputationer, 10 knoglebrud, 54 forstuvninger, 68 sårskader, 27 bløddelsskader, 6 ætsningsskader, 5 forgiftningstilfælde, 5 brandsårsskader samt 19 uoplyste skader. Aktiviteten i ulykkesøjeblikket Aktiviteten i ulykkesøjeblikket dækker over en lang række af handlinger, som at gribe fat om, vride, hænge op, tage ned, pakke, trække osv., hvor det er måden, det enkelte element håndteres på eller enkeltelementet i sig selv, der skaber ulykkessituationen (21). I en række tilfælde er ulykken sket i forbindelse med selve løftet af enkeltelementet (72). I en række tilfælde er ulykken sket i forbindelse med håndteringen af enkeltelementet (53). Langt de fleste af disse ulykker er alene sket ved den manuelle håndteringen af enkeltelementerne, som følge af at disse enkeltelementer er gået i stykker (31). I en række tilfælde er enkeltelementer blevet slynget ud, væltet ned eller håndteret uhensigtsmæssigt af skadelidte eller anden person (74). I en række tilfælde er ulykken en direkte følge af, at skadelidte eller en anden person har tabt enkeltelementet (36). I en række tilfælde har skadelidte hængt fast i eller blevet fanget af et enkeltelement (20). I en række tilfælde skyldes ulykken, at der er sket sprøjt, udsivning, spild fra beholdere, dunke flasker eller udsivning af dampe e.l., der har ført til skaden (12). En lang række af skaderne sker ved kontakt med skarpe, spidse eller ru genstande (33). Derudover sker skaderne enten ved, at skadelidte bliver ramt af enkeltelementer, der er i bevægelse (48) eller at skadelidte klemmes under enkeltelementet (26). I en række tilfælde forvolder tyngden af enkeltelementerne en akut overbelastning af skadelidte (35). I en række tilfælde er skadelidte faldet ind i, stødt imod eller kollideret med et enkeltelement (26). I en række tilfælde har skadelidte fået et fremmedlegeme i øjet (10). Hvilke typer af enkeltelementer? De enkeltelementer, der er tale om i forbindelse med disse ulykker, er af meget forskellig karakter. De typiske er her nævnt i flæng: Kasser, tønder, dunke, flasker, emballage i øvrigt, paller, stole, senge, borde, møbler i øvrigt, brædder, vinduer, bjælker, plader, bygningsdele i øvrigt. I 146 tilfælde er ulykkerne sket i forbindelse med brug af et håndværktøj, hvoraf størsteparten har været manuelle håndværktøjer (120) og de øvrige mekaniske håndværktøjer (24) eller uspecificerede håndværktøjer (2). Der er sket 1 amputation, 7 knoglebrud, 15 forstuvninger, 95 sårskader, 3 brandsårsskader, 14 bløddelsskader, 1 ætsningsskade samt 10 uoplyste skader. Aktiviteten i ulykkesøjeblikket Denne type ulykker er kendetegnet ved, at skadelidte i ulykkesøjeblikket har været i færd med at arbejde med et håndværktøj. Det generelle ulykkesbillede er, at den skadelidte på den ene eller anden måde har mistet kontrollen over sit håndværktøj. For de fleste ulykker er håndværktøjet smuttet på emnet, især knive (62), eller der er foretaget en utilsigtet håndtering af håndværktøjet, især knive og hamre, som har ført til skaden (33). Den mest almindelige måde at komme tilskade på er, at skadelidte er kommet i kontakt med skarpe, spidse eller ru dele af håndværktøjerne (75). I en række tilfælde er skadelidte blevet ramt af håndværktøjet eller af dele af det materiale, som håndværktøjet har været anvendt på (26). Hvilke typer håndværktøjer? For de manuelle håndværktøjer er der tale om en række forskellige typer håndværktøjer, som her er nævnt i flæng: Hamre, knive, hobbyknive, pladesakse, boltsakse, skruestik, skruetrækkere, fast nøgler mv. For de mekaniske håndværktøjer (håndmaskinerne) er der ligeledes tale om forskellige typer af håndværktøjer, som her er nævnt i flæng: Motorsave, håndboremaskiner, vinkelslibemaskiner, håndrundsave mv. 8 9\n6 7.8 Trafikulykker 7.9 Ulykker ved udskridning eller nedfald De er registreret 78 trafikulykker i branchen, hvoraf 2 er dødsulykker. Desuden er der 12 knoglebrud, 26 forstuvninger, 14 bløddelsskader, 3 sårskader samt 21 uoplyste skader. Trafikulykker er ulykker sket på offentlig vej i forbindelse med transport. Aktivitet i ulykkesøjeblikket I de fleste tilfælde har skadelidte været fører af eller passager i en bil (66). I andre tilfælde har skadelidte cyklet (3) eller haft sin færden på offentlig vej (5). I de fleste tilfælde har skadelidte mistet kontrollen over sit motoriserede køretøj (20). I en række tilfælde er det anden person, der har mistet kontrollen over et motoriseret køretøj (41). I en række tilfælde er skadelidte væltet med sit transportmiddel, der enten har været en cykel, knallert eller motorcykel (11). Skaderne er sket ved, at skadelidte er ramt imod eller klemt af et andet køretøj, eller kollideret eget køretøj med et andet. Ved ulykkerne med cykel, knallert eller motorcykel er skaden sket ved faldet, eller ved at skadelidte er blevet klemt under transportmidlet. Hvilke typer transportmidler? Der er primært tale om forskellige motorkøretøjer, som personbiler (21), last- og varevogne (17) og andre motoriserede køretøjer i øvrigt (22). Der udover er der sket ulykker med 6 cykler, 3 knallerter og 8 motorcykler. Dødsulykker Afdødes køretøj kom for tæt på et lastvognstog, hvilket medførte sammenstød og køretøjet blev mast mod hængeren. Modkørende overhaler, hvor der er fuldt optrukne linier og kører frontalt ind i den bil, hvor afdøde var passager. De 76 ulykker ved udskridning eller nedfald dækker over ulykker, hvor enten det, skadelidte står på, er skredet ud/brudt sammen og styrtet ned sammen med skadelidte, eller hvor noget er skredet ud/brudt sammen eller på anden måde styrtet ned og ramt skadelidte. Der er sket 18 knoglebrud, 17 forstuvninger, 8 sårskader, 24 bløddelsskader, 2 brandsårsskader samt 7 uoplyste skader. Aktivitet i ulykkesøjeblikket Den skadelidte har i en række tilfælde stået på det, der er skredet ud, fx en stige (45). I de fleste tilfælde har skadelidte været i færd med en eller anden form for håndtering af enten et værktøj eller en genstand, eksempelvis en kasse (26). En række af ulykkerne er sket ved, at noget er skredet ned fra en læsserampe, eller ved at stigen er skredet ud (37). I en række tilfælde er det forskellige former for materialer eller ofte møbler, der er væltet eller faldet ned over skadelidte (38). I langt de fleste tilfælde er skaden sket ved, at skadelidte er blevet ramt af det, der er faldet ned (36). I andre tilfælde er det nedstyrtningen, dvs. faldet, der er den skadevoldende del (27). I nogle tilfælde er skadelidte blevet klemt under det, der er faldet ned eller skredet ud (7). Hvilke genstande skrider ud eller falder ned? Som angivet er det især stiger (15), diverse møbler (19) samt kasser og en del uoplyste genstande\n7 7.10 Andre ulykker Andre ulykker rummer et antal ulykkestyper, som der kun er sket ganske få tilfælde af i denne branche, samt et stort antal ulykker, hvor oplysningerne har været så mangelfulde, at det ikke har været muligt at angive ulykkestypen. Der er sket 60 ulykker med stationære maskiner, bl.a. pålægsmaskiner, rundsave, boremaskiner, drejebænke, fræsemaskiner. Der er sket 15 ulykker med apparater, bl.a. gryder og pander, ovne og vamtvandsbeholdere. Der er sket 9 ulykker med mobile arbejdsmaskiner, bl.a. frontlæssere og støvsugere. Der er sket 19 ulykker med kraftmaskiner og transmissionssystemer, bl.a. elmotorer, kompressorer, pumper, ledninger og kabler. Der er sket 59 ulykker med maskindele og styresystemer, i de fleste tilfælde ikke nærmere oplyst. Der er sket 14 ulykker med anhugningsgrej. Der er sket 8 ulykker ved uhensigtsmæssige løft af mennesker, der har ført til akut overbelastning af kroppen. Der er sket 9 ulykker med vold imellem mennesker. Der er sket 8 ulykker forvoldt af dyr, bl.a. hunde og heste. Der er sket 46 ulykker ved brand. Der er sket 10 ulykker med elektrisk stød. Der er sket 22 ulykker med støvudsendelse, sprøjt eller fordampning af kemiske stoffer og produkter


Undgå at blive flået: Her er tricktyvenes nye våben\nNyheder By Peter Mathiasen. | 27.06.14 | 20:47\nI sommertiden vrimler det med turister i hele landet. Og det er langt fra alle, der har et moderne navigationssystem, så de selv kan finde rundt.\nDerfor er man nogle gange nødt til at hjælpe andre med at finde vej.\nMen hvis en ukendt, engelsktalende person kommer hen til dig med et landkort, så skal du passe på. Især hvis du lige har været inde i et supermarked for at handle ind og har betalt med dit dankort.\nFor i løbet af de seneste måneder er tricktyverier, med denne fremgangsmåde, blevet en fast del af politiets døgnrapporter. Langt de fleste gange er det gået ud over ældre mennesker.\nOftest går tricktyven hen til sit nøje udvalgte offer og virker meget forvirret. Her hiver den engelsktalende tricktyv et landkort frem og spørger om vej. Og imens det hjælpsomme offer ser nærmere på kortet og forsøger at hjælpe med at finde vej, er tricktyven eller en medsammensvoren i stand til stjæle offerets dankort eller andre værdier.\nLæs også: Video: Så let er det for tricktyve at tømme dine lommer\nDagens.dk har tidligere fortalt om en 67-årig kvinde fra Køge, der ved denne fremgangsmåde fik stjålet knap 30.000 kroner, og en 68-årig kvinde fra Ringsted, der fik stjålet et stort kontant beløb, efter to mænd havde bedt hende om at vise vej på et danmarkskort.\nSenest er det gået ud over to ældre kvinder fra Ringsted og Hårlev, hvoraf den ene fik stjålet 14.411 kroner fra sit dankort.\nBegge røverier fandt sted, efter kvinderne havde handlet ind i et supermarked. Her er deres pinkoder med stor sandsynlighed blevet afluret, hvorefter kortet er blevet stjålet under afledningsmanøvren med landkortet.\nLæs også: Advarsel: Tricktyve på spil - hævede 30.000 kroner på dankort\nDagen efter blev en 66-årig kvinde fra Nivå udsat for samme fremgangsmetode.\nEn hvid bil fra Østeuropa standsede, og to mænd spurgte om vej til lufthavnen, før de viste hende et landkort og bad hende vise vej. Efterfølgende konstaterede hun, at hendes dankort var blevet stjålet, og at der var blevet hævet et større beløb på hendes bankkonto.\nFør hun blev røvet, havde hun, ligesom de andre tilfælde, handlet i et nærliggende supermarked.\nDen 68-årige kvinde beskriver gerningsmændende som følgende:\nA: mand, østeuropæisk af udseende, 40-50 år, fedladen, brun i huden, brunt kort hår, firkantet ansigtsform, glatbarberet, iført hvid nystrøget skjorte med striber på indersiden af kraven, engelsktalende, medbragte kort og tablet.\nB: mand, østeuropæisk af udseende, 30-40 år, alm. af bygning, brun i huden, lyst kort hår, lyst kortklippet fuldskæg, iført lys skjorte med lodrette striber.\nOgså omkring Herning har man oplevet lignende røverier, hvor en 72-årig kvinde fik stjålet 17.000 kroner på sit dankort, da hjalp en engelsktalende mand med at finde vej med et landkort.\n` , image : [ "https://www.dagens.dk/files/media/2014/15/Tyveri%20tricktyveri.jpg" ] , "datePublished" : "2014-06-27 17:00:00" }; document.getElementById("schemaJson").innerHTML = `